Komet Bernhardek bost mila lagun ditu Facebooken, hori baita onartzen den gehienezkoa. Hamar kide berri gehitzeko beste hamar ezabatu behar ditu. Aspaldi aiene batean bizi naiz. Onik gaindituko ote dut hurrengo garbiketa? Teknoaren aitonaren laguna izatea badelako zerbait.

Manhattango Webster Hall izan omen zen gauez dantza egiteko zabaldu zen lehenbiziko klub modernoa. 1886az geroztik darama East Villageko pistak lepo betetzen; egun, New Yorkeko Galiziako Etxearena da eraikina. XX. mendearen hasieran AEBetan bertan, Europako hiriburuetan edo mundu zabaleko kaien altzoan zabaldu ziren diskotekak. Baina ordu txikiak eman arte etxero itzultzeko asmorik gabe kalera irtetearen errutina duela gutxikoa da. Egungoa parranda bere bizimoduan txertatu duen lehen belaunaldi globala da. Ez dago gaztetan astero gaupasak egiten zituen 80 urteko agurerik.

Gure adinekoek -heldu nahi ez dugun Peter Panek- segiko al dugu erretiroa hartura ere noizean behin klubetan burua galtzen? Aitzindari bat badago. Komet Bernhardek (Bernhard Enste jaioa, Mainz, 1948) hamabost urte daramatza astebururo diskoteka eta tekno festibaletan zapatak txikitzen. 50 urte eginak zituela, jaioterrian rave bat topatu eta epifania izan zuen. Ezagutzen ez zuen musika harekin trantzean eman zuen ordu mordoa. Halakorik sarriago non entzuterik zeukan galdetu, eta Berlinen asteburu-pasa bat gomendatu zioten. Azkar mugitu zen hiribura, Frankfurt albora itzultzeko asmorik gabe. Banandurik zegoen ordurako Komet. Helduak ziren bi seme-alaba zituen, baina bat minbiziarekin joana zitzaion urtebete lehenago.

Bizkor bilakatu zen ‘Techno Opa’ (Teknoaren aitona) Berlingo karrikako pertsonaia klasiko. Beti U8 linean gora eta behera, Ritter-Butzke bere klub kuttunean edo beste edozeinetan. Mila bideoklip eta ekitaldietan. Gaua eta dantza dira bizitzako bateriak kargatzen dizkiotenak. Biak faltatakoan, pila agortuko zaio. Bere adinekoak non dabiltzan gustura jakin nahiko luke, ez omen ditu inoiz alboan izaten. Agureak diskoteketara joaten hasiko dira -gara-. Techno Opa ez da ordurako pistan ibiliko ordea. Berlingo pistak, hori bai, ez du Techno Opa ahaztuko.

Azpiko hau Kometi Gipuzkoako Hitzan jarritako artikulua da, 2014an. Beti gertatu moduan, berriz irakurrita ez zait batere gustatu. Norberaren artikulu zaharrak irakurtzea ispiluaren aurrean dantza egitea bezalakoa da.

[Goikoa argazkia Kulturen Karnabalean atera zioten Kometi. Hendrik Wieduwiltena da, CC BY lizentziarekin].

Bizi nadin beti errepidean

Nire idoloen panteoiko apaizburuak Komet Bernhard izena du. 65 urteko erretretaduna da, zilar koloreko batere zaindu gabeko bizar luze-luzeek nahastezin bihurtzen dutena. Druida tankera ematen dioten tunika eta bestelako janzki koloretsuz betetako armairua dauka. Ez dago Berlinen Techno Opa (tekno aitona) ezagutuko ez duenik. Ez baitago festa zoroenetan ordu gehiago emandakorik, ezta bere dantza egiteko modua imitatzeko gai denik ere. Frenetikoak baina aldi berean aszetikoak dira Kometen manerak DJen akelarreetan. Tekno aitona ez, tekno xamana da.

Dominoan eta emaztearekin paseoan eman beharreko egunak drogaz betetako biltegi ilunetan ematen dituen agurea heldugabetasunaren munduko errekorduntzat hartuko duzu, beharbada. Justu kontrakoa da nire iritzia. Ordu txikitan diskoteketan xaboi-burbuilak barreiatzeak betetzen dizkio bere pila alkalino askoak Kometi. Beti errepikatzen die urtetan ezagututako ehunka lagunei halakorik egiten jarraitu ezin duen egunean nahiago lukeela isilik desagertu. Ez du lortuko, zulo galanta utziko baitu dantzalekuaren erdi-erdian.

Hastapenetako hipsterren bizi-hautua —egungo suzedaneo urbanoekin zerikusirik ez duena— errepidea izan zen. Inon kanpamenturik paratu gabe beti aurrerantz jarraitzea, ez zentzu geografikoan bakarrik. Segurantzari eta egonkortasunari uko eginda, baina baita iraganeko oroitzapenei eta nostalgia arriskutsuari bizkar emanda ere. Hipster haien liburuak aspergarri askoak suertatu zitzaizkidan irakurri nituenean, portzierto. Errepidean bizitzea erabakitzen dutenak miresten ditut, ordea.

Munduko beste puntara eramango dion hegaldiaren zain aireportuan bakarrik eta urduri dagoen mutikoa ezagutu nahiko nuke, batere pentsatu gabe duela hilabete ezagutu duen neska txundigarriarekin egoteko guztia uztera doana. Lanpostua utzi eta 45 urterekin Arte Ederrak ikasteko unibertsitatean izena eman duen amarekin kafetxoa gustura hartuko nuke. Besarkada emango nioke Kubara oporretara joan eta bueltako hegazkina hartu ez zuenari. Dantza egitera noan bakoitzean, gauak beste kutsu bat du Komet han badabil.

34 urte eta zilar koloreko ilea dituen majaderoa naiz, gazte plantak egiteko burua tindatzen hasi dena. Aspaldian zaborretan aurkitu nuen peluxezko gepardo erraldoi bat besapean hartuta irteten naiz kalera, joaten naiz oporretara. Pitokeria bat bestearekin kateatzen jarraitzen dut, eta DJen akelarreetan auzo lotsa eragiten dute nire manerek. Tipo irrigarri samarra nauzu, eta nire buruarekin adeitsu izaten ari naiz. Baina errepidean jarraitzen dut, oraingoz.


Elena Laizen kurrikulumaren berri ematean, lehen titulua maistra aipatu behar. Elena urtetan irakaslea dugu, eta gehienetan eskola txikietan izan dugu. Hau izan da bere aukera: hezkuntza sisteman, eskola txikiak.

Elenaren izena bere hezkuntza-langintzan zerbaitekin lotzekotan eskola txikiekin eta konstruktibismoarekin lotuta aurkituko dugu. Urteak daramatza bi pasio hauek bizitzen, bere hezkuntza-lana zutabe horietan oinarritzen, zuzenean irakasle bezala edota irakasleekin formakuntza lanetan. Eskarmentu handikoa dugu!

Konstruktibismoaren eskutik urteak daramatza ikasten eta ikertzen ikasleei orokorrean eta eskola txikietakoei bereziki zer nola hobeto erantzun euren hezkuntza jardueran. Horretarako mundu mundialeko adituenen ikasle zintzoa izan bada ere, ikaslea beti ez ikasle eta irakasle bihurtu zaigu. Erreferente preziatua dugu gure inguruan eta haratago ere konstruktibismoaren hezkuntza-bidean. Milaka kilometro egin izan ditu erkidegoko hiru lurraldeetan eta baita Nafarroan ere. Ez da inguruan eskola txikirik Elena ezagutzen ez duenik, eta berarekin lana egin ez duenik.

Konstruktibismoaren hezkuntza sistemaren jarraitzailea dugu Elena. Konstruktibismoa, ikasketa kooperatiboa eta eskola inklusiboa dira bere lanaren, filosofiaren eta buruan duen eskolaren zutabeak. Benetan sinesten du hezkuntza filosofia honen bidez proposaturiko bidea dela ikasketa eraikitzeko era egokiena eta aproposena gure eskoletako ikasleentzat. Eta ikasketa eraikitzeko era egokiena dela esatera ausartzen bada, urtetako ikerketak, esperientziak, lanak, ikasketak, elkarrizketak eta gogoeten oinarritzen da.

Bere hezkuntza-sinesmenak, esperientzia eta jakinduria egun gure inguruan zabaltzen ditu eskola txikietako irakasleen formakuntza gunetan. Lan horretan buru belarri aritzen da gidari, animatzaile eta suspertzaile gisa azken urteetan Gipuzkoako eta Bizkaiko eskola txiki askotako irakasleekin, auzolanean. Asteko agenda betea izaten du bai Gipuzkoan eta Bizkaian zuzentzen dituen mintegietako bilerekin eta bilerak prestatzeko lanekin. Gipuzkoan, bi eremutan eskaintzen du bere formakuntza Tolosaldean eta Kostaldean.

Barnean duen altxorra askorekin konpartitu nahirik, “Hizkuntza idatzia. Zenbait ideia eskolarako” liburua argitaratu du. Ziur ez dela azkena!

Urtetan zehar jasotako eskarmentua, bizi izandako guztia, bizi eta ezagututakoaz egindako gogoetaren zatitxo bat Gipuzkoako IX. Berrikuntza jardunaldietan entzuteko aukera izango dugu. Eta berea bakarrik ez, bere mintegietara inguratzen den irakasleen eskarmentua, jakinduria eta esperientzia plazaratuko dizkigu. Han, Donostian, maiatzaren 7an, urtetan eskola-txikietako neska mutiko bakoitza eta guztien hezkuntza prozesua aberastearen alde egindako lanaren berri izango dugu. Han izango dugu Elena Laiz eta bere ahotik hamaika eskola txiki ere bai.


Proiektu honen helburu nagusia da zerbitzu berri bat garatzea, soluzio teknologiko berri batean oinarritzen dena, zehazki, Smart Home Care (SHC) gailu batean eta ohartarazteko aplikazio batean, pazienteari medikazioa hartzen laguntzeko eta tratamenduarekiko atxikidura hobetzeko, honela erantzun egokia emanda tratamenduarekiko atxikidurarik ezak sortzen dituen jasangarritasun eta osasun arazoei. Hauek dira helburu zehatzak:

SHC gailua garatzea alderaketak eginda pazienteekin, zaintzaileekin eta farmazialariekin.

Tratamenduarekiko atxikidura ziurtatzeko ohartarazpenen mugikorrerako aplikazioa garatzea.

Zerbitzu berrien hodeiko azpiegitura eta web plataforma garatzea.

Soluzio teknologiko integratu honek SHC gailua izango du barne. Gailu horrek laguntza eskaintzen dio pazienteari ohartarazpen eta abisu sistema bat aktibatzen duen hartualdi programa bati esker, medikazioa hartu behar duela gogorarazten diona. Medikazioa Medical Dispenser sistemarekin prestatuko da farmazian, hartara fidagarritasuna eta segurtasuna lortuta. SHC gailuak zaintzaileari edo telelaguntza zentroari abisua bidaltzeko funtzioa dauka atxikidura arazoen kasuan eta gaindosiak ekiditen ditu; hartualdiaren denbora igarotzen denean hurrengo hartualdira salto egiten du aurrekoa blokeatuz. Gailu hau osatzeko mugikorreko aplikazio bat egongo da, pazienteari hartualdiak gogorarazteko funtzioa izango duena. Blisterraren QR kodea eskaneatuta kargatuko dira alarmak, erabiltzailearen ekintzak erregistratzeaz gain, tratamenduarekiko atxikiduraren berri emateko. Sistema hau pazienteei/zaintzaileari zuzendua dago, bai eta etxez etxeko laguntzari, aldundien edo udalen bitartez, telelaguntza enpresa aseguratzaileei, farmazia komunitarioei eta ospitaleetako farmaziei ere.

Aurreikusitako emaitzei dagokienez, etxeko hartualdietarako SHC soluzio berria SPD blister batean oinarritzen da, farmazian Medical Dispenser (MD) sistema erdiautomatikoarekin prestatzen dena. Farmazialariak medikazioaren prestaketa profesionala eta paziente bakoitzaren botiken kudeaketa egiten du.

SHC soluzioak zerbitzu diferentzial, seguru eta frogatua eskaintzen du, 1200 farmaziaren eta 30.000 bezeroren esperientziaren bermearekin. Segurtasun elementu gehigarriak ere definitu dira, esaterako, SPD blisterra paziente horri dagokiona dela egiaztatzen duena eta gailu egokian erabiltzen dela egiaztatzen duena.


Erribera Kulturgunean “Exodo, hondakinak aterpe” argazki erakusketa inauguratu da eta abenduaren 4ra arte egongo da ikusgai. Argazki erakusketarekin batera dokumentala ere proiektatuko da.

2020·11·24

Erakusketak Siriako kurduen garbiketa etnikoa erakusten du. 2018ko urtarrilean, Ankarak Afrin kurdu eskualdea hartu zuen mendean, aire-indar eta jihadistez osatutako erasoaldi batez. “Olibo Adarra” deitu zioten orduan. Ofentsibak 300.000 lagun kanporatu zituen beren etxeetatik. Ondoren, Turkiak beste erasoaldi bat burutu zuen Siriako iparraldean. Bake-iturria izeneko operazioak airetik bidali zituen dronak eta jaurtigailuak, eta lurretik jihadista andana.

Euskal Fondoak aurrera eraman duen proiektu honetan Andoni Lubaki argazkilariaren argazki aurki ditzakegu eta Karlos Zurutuza kazetariak zuzendutako dokumentala ere proiektatuko da. Dokumental eta argazki bilduma bat ekoizteko asmoz hiru aste eman zituzten Siriako iparraldean, turkiar erasoaldiak zibilengan izandako eragina bertatik bertara aztertzen.

Argazki erakusketa

Siriako kurduek pairatzen duten zigorra islatzen duen argazkiren bilduma da: gerra-frontea, mamu herriak, errefuxiatu eremuak, iheslariez jositako eskolak, hiletak… bilduma hau oso errealitate konplexua helearazteko tresna bikaina da.

Dokumentala

Fatma 22 urteko neska unibertsitarioaren istorioa kontatzen du. Afringoa da, baina etxetik kanpo bizi da Turkiak 2018an bere herria suntsitu eta okupatu zuenetik. Bere bizitza berrabiarazten ari zela, Ankarak beste eraso bat bideratu du Fatma orain bizi den eskualdean. Kurdu gazteak pinturan bilatu du ihesbidea.

Dokumentalak 10 minutuko iraupena du eta astelehen, astearte eta asteazkenetan egongo da ikusgai 16:00etan, 17:00etan, 18:00etan eta 19:00etan, euskaraz eta gaztelaniaz.


Eusko Ikaskuntzak ere proposamen hau egin zuen euskararan nazioarteko eguna ospatzeko. Ikus hemen informazio gehiago:

http://www.eusko-ikaskuntza.org/ene/

Guk erantzun dugu galdera hori. Hementxe izanen duzue aukera gure erantzunak aditzeko. Gure taldea TARTEKO A taldea da eta goizean izaten ditugu eskolak.

Gure lana aditu aurretik joko bat proposatu nahi dizuegu: lotuko al zenituzke hitzak eta bikoteak?

Honatx hitzak: onddo, haizea, marigorringo, zerua, tximeleta, taupada, jaia, xarmant, ortzadar, txalaparta, pinpilinpauxa, hautsa, mendia eta ardoa.


Mikel Irujo kontseilaria, Arantza hoteleko Alberto Madinabeitia eta Joanes Andueza eta Maitena Ezkutari turismo zuzendari nagusia, Arantza hotelaren atarian.

Estatu osoko bortz izarretako hotelen artean ziurtagiri hori lortzen lehena izan da

Turismo iraunkorraren garapena sustatzeko apustuaren barrenean, Mikel Irujo, Nafarroako Gobernuko Garapen Ekonomikoko eta Enpresarialeko kontseilariak, eta Maitena Ezkutari, Turismoko, Merkataritzako eta Kontsumoko zuzendari nagusiak, Arantza Hotela bisitatu zuten astelehenean. Arantza hoteleko Alberto Madinabeitia eta Joanes Anduezari EcoLabel zigilua eman zieten. Nafarroan ehuneko ehunean jasangarria den 5 izarretako hotela da eta lehena estatu osoan EcoLabel zigilua eskuratzen. Ziurtagiri ekologiko hori herritarrek ingurumenean eragin negatibo gutxien duten produktuak eta zerbitzuak ezagutzeko sortu zen.

Nafarroako Gobernuko ordezkarien bisitaren helburua enpresa txiki batek honelako aintzatespena lortzeko egin behar dituen ahalegin guztiak egiaztatzea izan da. «Zigilu horrek aintzat hartzen ditu turismo jasangarriarekiko eta ekonomia zirkularrarekiko zuen ahalegina, berrikuntza, errespetua eta konpromisoa. Nafarroan denbora asko daramagu turismo iraunkorraren erreferente izateko, eta horrelako aitorpenek lagunduko digute lortzen», nabarmendu du Irujo kontseilariak. Bisitan hoteleko eskaintza gastronomikoaren parte diren produktu jasangarriak eta 0 kilometrokoak dastatu zituzten.

Arantza Hotelaren EcoLabel etiketaren ziurtagiria Enpresa Txiki eta Ertain turistikoentzako deialdiaren barrenean diruz lagundu da, produktu eta zerbitzu turistikoen komunikazioan eta sustapenean kalitatea eta berrikuntza sustatzeko.

Zigilu hori lortzeko, hainbat jarduera egin ditu Arantza Hotelak: plastikoaren erabilera 0; Km 0 produktuak; energia jasangarria %100 berriztagarria, eta eguzki-plakak ezartzea. Gainera, hotelean erabiltzen diren produktu guztiak ekologikoak dira, bai garbiketan bai elikaduran, Energia %100 berriztagarria da, eta eraikinak A katalogazioa lortu du, argi naturalagatik eta isolamendu-kristalengatik. Eguzki-plakak ere paratu dituzte eta ur hornidura ostatutik gertu dagoen iturburutik dator.

Ekonomia Bortziriak Arantza

Publizitatea eta erakundeen dirulaguntzak ez dira nahikoa TTIPI-TTAPAren eta ERRAN.EUSen etorkizuna bermatzeko, eta zu bezalako irakurleen babesa behar dugu aitzinera egiteko.


Lan munduan euskararen erabilera, oro har, txikia dela ohartuta prestatu dute gida hau. Izan ere, hezkuntzan, administrazioan, aisialdian eta hedabideetan, besteak beste, euskara bere espazioa irabazten joan bada ere, arlo sozio-ekonomikoan hutsune handi samarra dago oraindik.

Argitalpenean azaltzen den moduan, edozein tamainako enpresatan euskararen presentzia eta erabilera bultzatzeko proposamena da. Hainbat aholku, argibide eta informazio ematen da: euskarak lan mundua bereganatzearen garrantziaz; euskara enpresan txertatzeko dauden arrazoiak eta nola txertatu euskara enpresan; baita dirulaguntzei buruzko informazioa ere: Nafarroako Gobernuak ematen duena lantoki pribatuetan euskararen erabilera eta presentzia sustatzeko; baita Udal eta Mankomunitateek eskaintzen dutena ere.

Jakina da heldu askok lantokian pasatzen dutela beren denboraren zati handi bat. Gaur egun, eta euskal hezkuntzari esker hein handi batean, gero eta gehiago dira euskal hiztunak, haur eta gazteak bereziki. Orain arte, ordea, nahikoa erdalduna izan da eremu hau. Egoera hori iraultzeko, enpresetan ere euskararen presentzia areagotu behar da. Eta erabaki kontzientea hartu behar da, lan mundua ez baita modu naturalean euskaldunduko, euskara besterik gabe txertatuta. Esku hartze planifikatua eta eragile guztien parte hartzea eta elkarlana behar dira horretarako. Zeregin horretan eragiteko gonbidapena egin nahi diete euskara zerbitzuek arlo sozio-ekonomikoko eragileei.

Egitasmo honetan parte hartu duten Nafarroako mendialdeko euskara zerbitzuek (Baztango Udala, Bortzirietako Euskara Mankomunitatea, Nafarroako Iparraldeko Euskara Mankomunitatea eta Sakanako Mankomunitatea) era guztietako enpresei proposatu nahi diete euskararen aldeko urratsak eman ditzatela. Bide horretan laguntzeko prestatu dute, hain zuzen ere, honako eskuliburua (klikatu irudiaren gainean).

NOTICIAS RELACIONADAS

MARTXOAK 8 EMAKUMEEN NAZIOARTEKO EGUNA. Anitzak gara, orain askeak.

Anitzak gara, orain askeak. Martxoak 8ko programazioa eta aho batez onartutako adierazpen instituzionala.

Baztango eta Baigorriko gazteen arteko topaketa antolatu dute Baigorriko eta Baztango Udalek

Trukaketa egonaldi batean parte hartzera gonbidatu dituzte 12-15 urteko gazteak (2008-2010 artean sortuak). Egonaldia Baztanen izanen da (Amaiurko aterpetxean), 2023ko apirilaren 14tik 16rat, ortziraletik igandera.

Baztan ikergai duten ikasketa akaberako proiektu edo lanak egiteko dirulaguntzen deialdia – 2023

Baztango Udalak, 2023ko urtarrilaren 10eko 2023/12 Ebazpenaren bitartez, onartu ditu 2023an Baztan ikergai duten ikasketa akaberako proiektu edo lanak egiteko dirulaguntzaren ...

Azken albisteak

ZERBITZU ANITZAK ETA MENDI LAN ALORRETAKO HIRU LANPOSTUEN DEIALDIA

BAZTANGO UDALERAKO HIRU LANGABE ALDI BATERAKO KONTRATATZEKO DEIALDIA, ZERBITZU ANITZAK ETA MENDI LAN 2023ko martxoak 16 | Deialdiak

DESBROZATZEKO TRAKTORE GIDARI DEIALDIA

BAZTANGO UDALERAKO DESBROZATZEKO TRAKTORE GIDARI ARITZEKO LANGABETU GISA IZENA EMANDA DAUDEN PERTSON 2023ko martxoak 15 | Lan-eskaintzak

MARTXOAK 8 EMAKUMEEN NAZIOARTEKO EGUNA. Anitzak gara, orain askeak.

ANITZAK GARA, ORAIN ASKEAK Programazioa: Lodifobia eta estetikaren esklabotzaren ing... 2023ko otsailak 24 | Gaurkotasuna


Ez. Prime Glovo-ren harpidetza-programa da, eta gure bazkideetako batzuengandik banaketa guztiak doan jasotzeko eta beste abantaila batzuez gozatzeko aukera ematen du.

Noiz eska dezaket Pastelería Porta Coeli dendan etxera banatzeko?

Pastelería Porta Coeli’s dendaren lanorduetan, edozein unetan egin ditzakezu eskaerak. Banaketa bizkorrari esker, minutu batzuen buruan jasoko duzu zure glovo-a! Eskaera etxean jasotzeko ordurik egokienerako programatu ¡ere egin dezakezu, ordu horretan denda itxita egon arren.

Nola baloratzen dute Pastelería Porta Coeli beste bezero batzuek?

Glovo bat eskatu dioten bezeroetako batzuek (97%) Pastelería Porta Coeli gomendatzen dute. Egin eskaera gaur bertan eta ikusi ea zuri ere gustatzen zaizun.

Badago eskaera egiteko gutxieneko zenbatekorik Pastelería Porta Coeli dendan?

Pastelería Porta Coeli dendan, eskaera egiteko gutxieneko zenbatekoa dago. Baina ez kezkatu: zenbatekora iristen ez bazara, tarifa gehigarri bat ordaindu beharko du, baina berdin-berdin jasoko duzu glovo-a!


Beste operadore bat ezagutzera gonbidatzen zaitugu jarduera honetan. Ikusiko duzun bezala, gurutzatze-kommutadore batek egin dezakeen lan bera egingo luke bi polo eta bi noranzkoko kommutadore honek.

Azterketa egindakoan ikusiko dituzu bakoitzaren abantailak.

Oinarrian, operadore hau bi kommutadoreren elkarketa dela esan daiteke. Operadoreko bi kommutadore horiek parean jarrita daude (bikoitzak direla esan genezake), eta bat ixten denean, bestea ere itxi egiten da, biak batera mugitzen baitira.

• Egizu alboko irudian ikusten den bezalako kommutadorea, eta, ondoren, erabili operadore hori proposatzen dizkizugun ariketak egiteko.

1. ariketa

Egizu ondoren azaltzen den zirkuitua, eta aztertu funtzionamendua. Gertatzen dena hobeki ikusi eta ulertzeko, behatu nola biratzen duen motorrak, eta motorraren ardatzean ezarritako kartoi meheaz egindako koloretako geziek zein noranzko adierazten duten kasu bakoitzean.

Hemen behean duzu zirkuituaren eskema eta bertan ikus dezakezu nola funtzionatzen duen bi polo eta bi noranzkoko kommutadoreak, irudian baituzu marraztuta nola geratzen den operadore hau bere bi posizioetan.

Azterketa

1. Beha ezazu motorrak birak norantz ematen dituen kommutadorea lehenengo posizioan jarritakoan.

2. Egizu gauza bera kommutadorea bigarren posizioan dagoenean. Zer gertatzen zaio motorrari kommutadorearen posizioa aldatzen denean?

Ondorioak

1. Zein ondorio ateratzen dituzu ariketa egin eta azterketan proposatu dizkizugun puntuak egin ondoren?

2. Konpara itzazu bi polo eta bi noranzkoko kommutadoreen emaitzak eta gurutzatze- kommutadorearekin lortzen direnak.

2. ariketa

Konturatuko zinen, ziur aski, aurreko ariketako operadore horrekin aurrera eta atzera ibili behar duen edozein mekanismo mugikor kontrola dezakezula; motorrean zeharreko korrontearen noranzkoa aldarazi egiten duenez, batera edo bestera birarazi dezake motorra.

Lehen aipatu dizugun bezala, ordea, gurutzatze-kommutadoreak eginkizun bera egin dezake, eta, gainera, aproposagoa da horretarako.

Zertarako, orduan, bi polo eta bi noranzkoko kommutadorea?

Bi polo eta bi noranzkoko kommutadorearen taxuzko erabilpena ezagutzeko duzu bigarren ariketa hau.

Kommutadore mota hori beste elementu ezagun batzuekin elkartu behar dugu horretarako: mikroetengailu edo sakagailu itxiekin, hain zuzen ere.

Alboko argazkian agertzen diren erako mikroetengailuak indarrarekin aktibatzen dira. Hau da, sakatutakoan irekitzen dute zirkuitua eta indarrak eragiteari uzten zaionean, desaktibatu egiten dira berez, eta berriro hasierako posiziora itzultzen dira.

Sarrera honen ondoren, gai honi buruzko saiakuntza egin dezakezu ariketa honetan. Hemen behean duzu horretarako prozedura eta hurrengo orrialdean azterketarako galderak.

Prozedura

1. Bil ezazu mikroetengailu, etengailu laminadun eta presioaren eraginez funtzionatzen duten etengailuei buruzko informazioa.

Horretarako, jo ezazu eskura dituzun informazio iturrietara.

2. Egizu alboko eskeman adierazten den muntaia. Horretarako, erabil itzazu lehen eraikitako kommutadorea eta normalean itxita irauten duten bi etengailu.

Azterketa

1. Esango al zenuke nola funtzionatzen duen eskema horretan agertzen den zirkuituak?

2. Esplikatuko al zenuke zein den zirkuitu horren barruan sakagailu itxiek betetzen duten funtzioa?

3. Konturatu al zara zirkuituko kontroladore horien bidez lor dezakezula motorrak alde batera edo bestera bira egitea, eta mugitzen den higikaria puntu jakin batera (sakagailu itxia dagoen tokira) iristean geratzea?

4. Eta sumatu al duzu puntu horretara iritsi eta geratu ondoren, inongo eragozpenik gabe, beste alderantz abiaraz dezakezula, beste puntu jakin batera (beste sakagailua dagoen tokira) iristean berriro geratzeko?

Ondorioak

Ariketa honetan egin dituzun azterketekin, badituzu zenbait elementu operadore honek izan ditzakeen erabilpenak ezagutzen hasteko. Zuk, zure taldearekin, eraikitzea pentsatuta daukazun proiektuan, esate baterako, bete al dezake funtzioren bat? Zein?


30 urte bete dira Txernobylgo zentral nuklearraren hondamendia jazo zenetik eta erradioaktibitateak kutsatutako eremuan ugaztun handiak ugaritu direla frogatu da.

Elhuyar Aldizkaritik hartua

Orain dela 30 urte jazo zen Txernobylgo zentral nuklearraren hondamendia, hala ere, erradioaktibitateak kutsatutako eremuan, ugaztun handiak agertzen hasi direla ziurtatu dute. Gainer,a espezieetako batzuk hondamendia gertatu orduko baino ugariagoak dira gaur egun. Portsmouth Unibertsitateko Jim Smith ikertzaileak gidatu du lana eta Current Biology aldizkarian argitaratu du lana.

Hainbat ikerketen arabera, erradioaktibitateak oso eragin kaltegarriak izan ditu espezie askotan, besteak beste hegazti, arrain, intsektu eta araknidoetan. Orain argitaratutako ikerketaren arabera ordea, Bielorusiako kutsatutako eremuan bizi diren ugaztun handiak ugaritu direla ondorioztatu da. Horretarako metodo ezberdin bi erabili dira, alde batetik, helikopteroz egindako zenbaketa zuzenak, eta bestetik, animaliek elurretan utzitako aztarnak aztertuaz.

Modu horretan, egiaztatu dute kutsatutako eremuan orein arrunten eta basurdeen populazioa nabarmen handitu dela. Oreinen kopurua 10 aldiz handiagoa da gaur egun, eta otsoen dentsitatea esate baterako, 7 aldiz dentsitate handiagokoa alderatutako eremuetan baino.

Hemen duzue artikulu osoa irakurgai: Txernobyl inguruan animalia basatiak ugaritzen ari direla frogatu dute.


Euskarazko liburu eta diskoak ezagutzeko helburuarekin eta gaztetxoen sorkuntza sustatuz, liburu eta diskoen azalak izango dira lehiaketako gaia. Parte hartzeko epea azaroaren 30era arte egongo da zabalik.

Durangoko Azokak Ikasle Goizaren ordez, erronka bat antolatu du Euskal Herriko ikasleentzat: PortaDA! lehiaketa. LH, DBH eta Batxilergoko ikasleek lehiaketa honetan parte hartzeko aukera izango dute azaroaren 30era arte.

Parte hartu nahi dutenek argazki bat sortu beharko dute pertsonen gorputzak edo eskura izaten ditugun elementuak erabilita, “euskarazko liburu eta disko baten azalean agertzen den irudiarekin bat etorrarazi beharko da”, azaldu du antolakuntzak. “Liburuaren edo diskoaren izenburua argi eta garbi ikusi beharko da”, gaineratu du.

Jakinarazi dutenez, Azokak oso sari bereziak prestatu ditu irabazleentzat: Lehen Hezkuntzako ikasleen kasuan, Iratxoen kantu sekretuak emanaldi berezia izango dute ikastetxean, eta DBH eta Batxilergoko ikasleen kasuan, Huntza taldearen bisita eta kontzertu egokitua.

Argazkia Portada! gaiarekin, ikastetxeko datuekin, zein kategoriatan parte haratzen den zehaztuz, eta harremanetarako datuekin ondorengo helbidera bidali beharko da: komunikazioa@durangokoazoka.eus “Horrez gain, ikastetxearen sare sozialetan #portaDA eta #56DA traolak erabilita zabaltzea ere eskertuko da”.

Oinarri zehatzak hemen irakurri daitezke.

Durangoko Azokak azpimarratu duenez, “abenduaren 3an Landako gunean ez da ekitaldirik izango eta erakusmahaiak abenduaren 4tik aurrera egongo dira zabalik”.

Zabaldu:

Tags: Durangoko Azoka 56, PortaDA! lehiaketa

Bidalketetan zehar nabigatu

Les Bobe Bobe antzerki konpainiak jasoko du 2022ko Lautan Hiru laguntza, ‘Udaberria heldu da’ lanagatik


Sanz Lehendakariak Gamesaren eraikin berri baten lehen harria jarri du astelehena, 2011.eko martxoak 21

Eraikin berria Sarrigurengo (Eguesibar) Berrikuntzaren Hirian eraikiko dute, Iruñerrian

Transcripción textual del video

Nafarroako Lehendakaria, Miguel Sanz Sesma, izan da buru, gaur Sarrigurenen (Eguesibar) Gamesa Corporación Tecnológica enpresaren eraikin berriaren lehen harria jartzeko ekitaldian. Enpresak eraikina jartzeko aukeratu duen lekua Berrikuntzaren Hirian dago.

Sanz Lehendakariarekin batera izan dira José María Roig Aldasoro, Berrikuntza, Enpresa eta Lan kontseilaria, Elena Torres Miranda, Parlamentuko presidentea, Jorge Calvet, Gamesako presidentea, eta José A. Andía, Eguesibarko alkatea. Sanzek zera azpimarratu du: "Gamesaz hitz egitea iraganaz, orainaz eta etorkizunaz hitz egitea da". Gamera iragana dela aipatu du Gobernuaren eta enpresaren arteko lotura aspaldikoa delako eta orainean argi ikusten delako. Hau erantsi du: "Gure oraina aktiboa da eta elkarlanean, garatzen, ekonomiari laguntzen, etab. ari gara, energia berriztagarriek eta osagari eolikoek eginkizun garrantzitsua baitute". "Gure orainak, beraz, enpresak gure erkidegoan burutzen duen lan handia adierazten du".

Sanz Lehendakaria arkitektoaren azalpenak entzuten etorkizuneko eraikinaren inguruan ( irudia handitu )

Nafarroako Lehendakaria, Miguel Sanz Sesma, izan da buru, gaur Sarrigurenen (Eguesibar) Gamesa Corporación Tecnológica enpresaren eraikin berriaren lehen harria jartzeko ekitaldian. Enpresak eraikina jartzeko aukeratu duen lekua Berrikuntzaren Hirian dago.

Sanz Lehendakariarekin batera izan dira José María Roig Aldasoro, Berrikuntza, Enpresa eta Lan kontseilaria, Elena Torres Miranda, Parlamentuko presidentea, Jorge Calvet, Gamesako presidentea, eta José A. Andía, Eguesibarko alkatea. Sanzek zera azpimarratu du: "Gamesaz hitz egitea iraganaz, orainaz eta etorkizunaz hitz egitea da". Gamera iragana dela aipatu du Gobernuaren eta enpresaren arteko lotura aspaldikoa delako eta orainean argi ikusten delako. Hau erantsi du: "Gure oraina aktiboa da eta elkarlanean, garatzen, ekonomiari laguntzen, etab. ari gara, energia berriztagarriek eta osagari eolikoek eginkizun garrantzitsua baitute". "Gure orainak, beraz, enpresak gure erkidegoan burutzen duen lan handia adierazten du".

Azkenik, Lehendakariak esan du lehen harria jartzeko ekitaldiak etorkizunari egiten diola erreferentzia. "Itxaropena ematen duen etorkizuna da eta Gamesak Nafarroako gizartearekin duen konpromisoa betetzeko beste aurrerapauso bat da".

Ekitaldian, Antonio Vaillo arkitektoak, Vaillo & Irigaray y Asociados estudiokoak, eraikinaren proiektua aurkeztu du. Jarraian, mintzaldien ondoren, agintariek oroipen akta sinatu eta lehen harria jarri dute.

Sanz Lehendakaria lehen harria jartzen ( irudia handitu )

Sarrigurengo Berrikuntzaren Hiria

Berrikuntzaren Hiria ezagutza sortzea oinarri duten jarduera ekonomikoen gunea da. Duela hamar urte baino gehiago pentsatu eta gauzatu zuen Nafarroako Gobernuak Eguesibarko Udalarekin elkarlanean.

Hiria duela zortzi urte inauguratu zuten eta energia eta ingurumena nagusi dituen toki garrantzitsu bihurtu da. Enpresa pribatu eta publikoak ezarri zirenez, 1.900 pertsonak baino gehiagok egiten dute lan hiri horretan. Langile horien artean bostehundik gora langile zuzenean jarduten dira I+G+B sustatzeko proiektuetan.


Udaparen jarduera komertziala % 40 hazi zen martxoan, 2019ko hilabete berarekin alderatuta. Salmentak igo egin dira, lehen etxetik kanpo egiten zen kontsumoa orain etxean bertan egiten delako alarma egoera dekretatu zenetik eta konfinamenduaren ondorioz.

Eskaera guztiei erantzun eta hornikuntza bermatu ahal izateko, Arabako kooperatibak Paturpat kooperatiba elkartuko langileak sartu zituen bere lantaldean, eta gaueko eta jai egunetako txandak ezarri zituen, supermerkatu eta denda txiki guztiei arreta eman ahal izateko.

Era berean, kutsatzeak saihesteko, langileei maskarak eman dizkiete, lanpostura sartu aurretik tenperatura neurtzen diete eta Higiene eta Desinfekzio Plan zorrotza abiarazi dute. Udapako talde osoa ahalegin handia egiten ari da une zail honetan.

Elkartasunaren adibide

Osasun-krisiaren erdian, Udapak eta Paturpatek 5. gamako 60.000 kg patata inguru bideratu dituzte hainbat entitate eta ongintzazko kausetara. Oraingoz, honako hauei eman dizkiete: Nafarroako, Bizkaiko eta Arabako Elikagaien Bankuak; Bizkaiko eta Arabako Gurutze Gorriak; Remar GKEak Bizkaian, Nafarroan, Araban eta Madrilen dituen komunitateak; eta beste elkarte batzuk.

Informazio gehiago eComercio Agrarion.

Gaurko bisita: Udapa.

Jundizeko Enpresarien Elkartea

Jundizeko Enpresarien Elkartea asmo garbi batekin sortu da: Jundizeko enpresa-parkeko enpresa bazkideen batasuna.


Amurrio udalerrian, erakusgarri bezala harturiko Landako eta Goikolarra auzoetako espazio publikoaren inguruan lan egin zen.

Bere parte-hartze prozesuaren barne, zein era presentzial eta digitalean egin zen, eragile ezberdinak barne hartzeko saiakera egin zen, orokorrean herritarretatik hasita elkarteetara arte; talde zehatzak (haurrak, gazteak, pertsona helduak, emakumeak, etabar), adituak, edota talde politikoak.

Aurrez aurreko prozesu parte hartzailea bi saioetan banatu zen: diagnosirako S01 saioa, detektatutako beharrizanak eta aukerak parte hartzaileekin batera egiaztatu eta lehenesteko, eta ondoren S02 proposamen-saioa, egindako ekarpenen inguruan lan egiteko, euren bideragarritasuna eta inplementaziorako beharrezko eragileak aztertuz.

S01 lehen saioa, 2018ko apirilaren 24an ospatu zen, Katekesiko 2.solairuan; 10 parte-hartzaile gerturatu ziren, 7 emakume eta 3 gizon. S02 bigarren saioa, bestalde, maiatzaren 2an izan zen espazio berean, 7 pertsonek parte hartu zutelarik: 5 emakumek eta 2 gizonek.

Parte hartze digitala, Createllik garatutako Citizen plataformaren bidez eraman zen aurrera. Publikoari irekia egon zen martxoaren 1etik maiatzaren 15era arte.

Parte hartu zuten pertsonek, bere profila osotu eta gero, Landako eta Goikolarra auzoetako espazio publikoaren gai nagusiari lotutako galdera ezberdinei buruzko kontsultara sartzen ziren. Galdera hauek afirmazio-formatua zuten, hauekiko adostasun-maila adierazi behar zelarik.

Ondoriozta daiteke, aurreikusitako itxaropenak bete direla. Jendea oso gogotsu eta parte hartzailea izan da eta udaletxeek kontuan izateko besteko neurri zehatz oso interesgarriak definitu zian dira. Bestetik, herritarrek europar mailan gauzatu diren beste esperientzia batzuk ezagutu ditu, eta euren auzoetan erreplikatzeko aukera era positiboan baloratu dute.

Gainera, prozesu guztian zehar talde eragile mota ezberdinek (herritarrak, elkarteak eta udal-teknikariak) izan duten inplikazioa oso era positiboan nabarmendu behar da. Beraz, herritarrek proposaturiko egokitze-neurriak, hauek aplikatu behar dituzten eragileen beraien zuzeneko inplikazioa dute.


Binakako Txapelketako lehen faseko ligaxkako azken-aurreko partidak jokatu zituzten atzo Zuraiden, eta ezusteak izan ziren, bi faboritoek galdu egin baitzituzten beren norgehiagokak. Harmailetan, berriz, oso jende gutxi batu zen.

Lehen partidan, Alfarok eta Lazkanok 26-40 irabazi zieten Agirreri eta Bonebeltxeri 69 minutuan pilota astintzen aritu ostean. Alfarok eta Lazkanok jadanik ez zuten aukerarik sailkatzeko, eta bidea erabat okertu diete orain Agirreri eta Bonebeltxeri. Partidaren gakoetako bat galtzaileek galdutako pilotetan egon zen, baita sakean ere, Agirrek hiru besterik ez baitzituen egin, eta Alfarok, berriz, 7. Markagailua honela joan zen: 3-3, 5-5, 7-7, 11-11, 13-13, 13-20, 17-26, 23-34 eta 26-40.

Bigarren partidan, berriz, Ezkurra I.a eta Lanbert izan ziren ezustea eman zutenak, Larretxeari eta Ducassouri 23-40 irabazita. Horietako inork ez du izango lehen postua lortzeko aukerarik, eta bigarren postua izango dute jokoan azkeneko jardunaldian.

Larretxea eta Ducassou ziren faborito nagusiak, baina partidak iraun zituen 66 minutuetan gaizki aritu ziren, eta aurkariek ez zieten barkatu.

Hemen ere gakoa galdutako pilotetan egon zen, izan ere Larretxeak eta Ducassouk 17 galdu zituzten, eta horrenbeste huts eginda oso zaila izaten da irabaztea. Markagailua honela joan zen: 1-1, 1-6, 3-9, 11-11, 16-24, 17-27, 21-33, 22-38 eta 23-40.


9 eta 18 urte arteko gazteek hiru aukera izango dituzte eskura: Garaionen herrixka bana osatuko dute LH 4, 5 eta 6. mailakoek, eta DBH 1 eta 2. mailakoek; DBH3tik Batxilergora arteko ikasleek Kosta ala kosta egitasmo ibiltarian parte hartu ahalko dute, Arrasatetik Oriora joanda.

Urtean zehar lantzen dituzten balioei jarraipena emango diete irteera horietan, aisialdi hezitzaile euskalduna landuz eta bizitzarako gaitasunak garatuz, hala-nola euskaltzaletasuna, parte hartzea, autonomia, naturarekin harremana, aniztasuna, elkar zaintza eta feminismoa.

Hiru proposamen ezberdin dakartzate aurten. Horietako biren kokagunea Garaion izango da, uztailaren 1tik 9ra bitartean. Adin tarteetan banatuta, Aizkomendi eta Gebara herrixkak osatuko dituzte, bakoitza bere lo-leku, elkargune eta jolas eremu propioarekin. Udalekuak "abenturaz beteta eta giro goxoan" pasatzeko helburuarekin, partaideen hitza hitza kontuan izanik adostuko dituzte ekintzak.

Hirugarren aukera, Kosta ala kosta egitasmo ibiltaria izango da, ekainaren 30etik uztailaren 8ra izango da, eta Gipuzkoako mendietan eta kostaldean zehar ibiliko dira etapaz etapa. Pandemiako etenaldia gaindituta, Kosta ala kosta dinamikak berrikuntzak ekarriko ditu.

Izena emateko moduak

Udaleku bakoitzean 30 lagunek hartu ahalko dute parte gehienez. Izen-ematea apirilaren 28ra arte egongo da zabalik, eta Arrasaten erroldatutakoek lehentasuna izango dute martxoaren 10era arte. Txatxilipurdiren egoitzan –Nafarroa etorbidea 23– edota webgunean egin daitezke inskripzioak. Kaleko informazio puntuak ere jarriko dituzte, edozein zalantza argitzeko asmoz, martxoaren 2 eta 7an Sebero Altube plazan, 17:30eatik 19:00etara.

Aukera guztiek izango dute prezio berbera, 330 euro. Baldintza batzuk betez gero beherapenak ere jaso ahal izango dira: AEDko bazkideek %5eko deskontua izango dute, familia ugariek baita, eta bi baldintzak betetzen dituztenek %10ekoa.

Hezkuntza Arrasate

ALBISTEAK MUGIKORREAN

Debagoieneko albiste nabarmenenak eta azken ordukoak Whatsapp edo Telegram bidez jaso gura dituzu? Harpidetu zaitez doan!


Egun hauetan bi liburu irakurri ditut, biak Antoine de Saint-Exupéry idazle frantziarrekin lotuak. Horrekin batera, dokumental bat ere ikusi dut idazle beraren gainean.

Lehen liburua izan da biografia bat, orain dela gutxi argitaratu dena, gaztelaniaz: Antoine de Saint-Exupéry. Aviones de papel, Montse Morata kazetari espaniarrak idatzia. Oso gustura irakurri dut, lan honetan egileak idazle frantsesaren biografiarekin batera, haren idazlanak aztertzen baititu, ikertuz, gainera, batak zer garrantzia duen besteetan. Oso lan serioa egin du Moratak, baina baita iradokitzailea ere, Saint-Exupéry ertz askoko idazlea baitzen. Zenbait momentutan Stefan Zweig idazle austriarraz gogoratu naiz, garai hartako beste idazle erraldoi bat. Ez bata ez bestea ez ziren bizirik atera bigarren gerratik, nahiz eta zirkunstantzia oso bestelakoetan gertatu hori. Edozelan ere, pertsona ezinago interesgarria aurkitu dut liburuan, eta izugarri erakargarria bere humanismoan.

Liburua irakurtzen ari nintzela, eta elementu osagarri moduan, Youtuben begiratu eta dokumental bat aurkitu nuen, DW telebista alemaniarrak egina, El cielo y el mar, non kontatzen baita idazle frantziarraren bizitza eta zelan aurkitu zen haren errekonozimentu-hegazkina, Saint-Exupéryk bere azken hegaldian erabili zuena. Dokumentalak indartu eta osatu egin zuen, irudiekin, liburuak nigan egindako inpresioa.

Behin liburua irakurrita eta dokumentala ikusita, Printze txikia liburua irakurtzeko gogoa sartu zitzaidan, eta etxeko apalategietan begiratzen hasi nintzen. Bi ale aurkitu nituen, euskaraz: Xalbador Garmendiak euskaratutakoa, eta Patxi Zubizarretak itzulitakoa. Azken hau irakurri dut —lehen aldian Garmendiak itzulitakoa irakurri bainuen, aspaldi—, baina beste modu batean, kontuan hartuta aurreko liburuan jasotako informazioa. Gustura berrirakurri dut, eta bat nator Montse Moratarekin, nik ere uste baitut Printze txikia ez dela haurrentzako liburua, mundu guztiarentzat baizik.

Joxe Aranzabal

Kategoria: Liburuak Etiketak "printze txikia", "saint-exupéry", biografia, dokumentala, liburuak. Gorde lotura.


Bezeroa ez bazara, kutxako ordutegia hau izango da: astearte eta ostegunetan, hilaren 6tik 24ra 08:15etik 11:00era

(ABANCArekin adostuta jaulkitzaile publikoen tributuak ordaintzeko izan ezik, kasu horretan bezeroentzako daukan kutxa-ordutegi bera aplikatzen baitu).

Gogoratu zure ohiko eragiketak eguneko 24 orduetan egin ditzakezula zure app-ean, banka elektronikoan edo gure kutxazainetan.

Zer moduz hemendik?

response Konta iezaguzu

Partekatu:

Beste pertsona batzuentzat interesgarria izan daitekela uste baduzu, mesedez, parteka ezazu haiekin.https://www.abanca.com/eu/oficinas/oficina/0150


Askotariko ospakizunak antolatzen dira IPARRAGIRREN. Ezkontzak, famili bazkariak, lagun arteko ospakizun bereziak, jaunartzeak..

SAGARDOTEGIA orrian duzue zuentzako ditugun jangela eta espazio ezberdinak ospakizun hauetarako, tamaina, eta nahi eta behar ezberdinetara egokitzen geralarik.

Ospakizunerako LORE, APAINGARRI, DJ eta bestelakoak kudeatzen ditugu, baina zuek ere ekarri ditzakezue nahi dituzuenak.

Jarri gurekin kontaktuan info@iparragirre.com edota 943 550328 telefonoan, eta informazio guztia helaraziko dizuegu konpromezurik gabe.

Eta nahi baduzue, sagardotegia eta ospakizunetarako espazio ezberdinak erakusteko hitzordua antolatu dezakegu.

OSPAKIZUN EZBERDIN ETA EDERRA SORTUKO DUGU ZURETZAT!

Previous

Next

ENPRESAK

IPARRAGIRREN leku lasai eta berezia aurkituko duzu zure lan ekitaldiak antolatzeko: enpresa bilerak, zerbitzu edota produktu aurkezpenak,kongresuak edo team building-ak.

Horretarako prestatuak dauden espazio ezberdinak jarriko ditugu zure eskura (SAGARDOTEGIA klik). Bilera-gela eta lan espazio ezberdinak ditugu ikus-entzuneko baliabidez hornituak.

Ohikoan lan egiten duzuen eremu eta girotik kanpo egoteak dakartzan abantailak jasoko dituzu gurean, besteak beste naturarekin kontaktua eta lasaitasuna.

Beti duzue hamaiketako edo luntx goxoa dastatzeko aukera. Enpresa bazkari eta afari, urte amaierako ospakizun, jubilazio ospakizun eta bestelakoak egiteko menu ederrak ditugu (MENUAK klik)


Irudia du tresna nagusia Inazio Escudero bideo-artistak, baina musikak leku nagusia du bere lanetan, eta ez gara soinu hutsaz ari, baizik eta musikaz, ez baitira beti gauza berbera. Bere bideo-lanetan, kantuen elementu asko dago, kantu-egitura dute, kantuen dinamika, tresna ezberdinen arteko jokoak, errepikapenak, eta pop-kantuak berezkoak duen hainbat ezaugarri. Kamera musika-tresna balitz erabiltzen du, musikaren sentsazioen bila. Musikaltasuna dute.

Paradoxikoki, bere bideo lanetan, irudia eta soinua modu autonomoan lantzen ditu, eta bi prozesu horietatik, ia oharkabean, kantuak egiten ari zela konturatu zen. Orain, prozesua hankaz gora jarri da. Orain, soinuak du agintzen. Eta musika hori bideogintzak kutsatuta dago. Irudiak, mugimendua aurkitzen ditugu bere soinu eta hitzetan. Collage handi bat da Inazio Escuderok autoekoitzitako lehenengo diskoa. Soinuzko ezusteak bata bestearen atzetik azalduko dira, eta funtsean pop kantuak direnez, behin eta berriro entzutekoak dira. Estudioko esperimentuetatik ateratako pista ugari josiz, osatuz, joan den collagea, Zappa eta Van Vliet Albert Plarekin elkartu izan balira bezala, helmuga zein izango den argi eduki gabe.

Eta etengabe gertatzen dira gauzak, harrituta uzten zaituzten hitz solteak, soinu ezinezkoak, ezinezko lekutatik datozkizunak, tonu ezberdinetan abestutako hitzak, txistu kalejira bat… tira sekretu guztiak ez ditugu orain azaleratuko.

Zuzenekoetako performanceak enlatatzea lortu du Inaziok, “pentsa, zuzenean diskoa jarri eta gainetik kantatzen eta jotzen dut”. Baina disko batek eta zuzeneko batek ez dute zerikusirik, arreta ezberdina da. Zuzenekoa gertaera bat eta bakarra da, puntuala, errepikaezina. Diskoak gertaera ugari sor ditzake, zenbatezinak.

“Ni neu diskoaren bila nindoan baina azken soinu sentsazio eta abesti kopuruarekin galduta nengoen. Xabi Erkiziak lagundu dit diskoarentzako erantzunak aurkitzen. Ez nuen galdera zehatzik, baina erantzunak eman dizkit. Adibidez, diskorako nituen kantuak entzuten hasi, eta erlojua ordu erdira heldu zenean stop sakatu eta, kitto, amaitu da. Gainontzeko kantuak kanpoan geratu dira.” Eta hala egin dute, diskoaren biribiltasunaren bila.

Denbora luzea eman du kantu hauek zuzenean jotzen. “Eta orain gertatzen dena da dena izango dela ezberdina. Lehen jendea kontzertura etor zitekeen zer aurkituko zuen jakin gabe, eta orain gerta daiteke hitzak dakizkien pertsonak etortzea. Lehen ez zegoen pop-ik, orain egon liteke pop-a. Nire kontroletik ihes egiten duten egoerak dira, eta ni egoeren bila noa beti, horixe da interesatzen zaidana.”

Collagea erabiltzen du kantak eraikitzeko. Berak esaten du ez dela kapaz kanta bat osorik jotzeko; horregatik joaten da grabaketa prozesuan intentsitate eta sentsazioen bila. “Egun bakoitzean duzun indarra ezberdina da; egun goibelak, alaiak gatzgabeak ditugu. Egoera oso ezberdinetan daude grabatuta kantuetako txatalak; hori dela eta, kanta bakoitzean collageak biltzen ditu hainbat tomatan bilduta, esaldiak, hitzak zein riffak.”

Espazializazioa interes handikoa zaio. Soinu bakoitzaren kokapenak berebiziko garrantzia du bere lanean. Diskoan nabaritzen da zuzenekoaren nahi hori. “Kontzertu askotara joan izan naiz nire bizitzan, baina gehien disfrutatzen ditudanak kontzertu txikiak dira, tresnak mikrofoneatzen ez diren horiek. Mikrofoneatzean soinu guztiak ateratzen dira bafle berberetatik, eta horrek espazializazioa hautsi egiten du. Eta niri gustatzen zait entzuten dudana ikusten dudanarekin lotzea”.


Ardatz polarra- Ardatz polarra pieza bakarreko altzairuzko plakaz egina dago, etenaldi-erresistentzia minimoarekin

OinarriaEstalkia- Hagaxka multzo bakoitza beheko estalki oso batekin hornitzen da.Oinarrizko estalkiaren beste aukera batzuk eska daitezke, besteak beste, aluminio galdatua eta fabrikatutako altzairuzko estalkiak.

Aingura Torlojuak- Aingura-torlojuek Txinako estandar nazionalak betetzen dituzte eta bi azkoin hexagonal eta bi zirrinda lau ditu, "L" bihurgune batekin torlojuaren mutur batean.

Amaitu- Akabera estandarrak galbanizatuak edo lakatuak dira.Beste akabera-aukera batzuk, gainazalaren kolore-aukerak barne, eskuragarri daude eskaeran.

ohiko galderak

1.Zein dira zure prezioak?

Gure prezioak alda daitezke eskaintzaren eta merkatuko beste faktore batzuen arabera.Prezioen zerrenda eguneratua bidaliko dizugu zure enpresarekin harremanetan jarri ondoren

iezaguzu informazio gehiago lortzeko.

2.Ba al duzu eskaera gutxieneko kantitatea?

Bai, nazioarteko eskaera guztiek etengabeko eskaera gutxieneko kantitatea izatea eskatzen dugu.Birsaldu nahi baduzu baina askoz kantitate txikiagoan, gure webgunea ikustea gomendatzen dizugu

3.Eman al dezakezu dagokion dokumentazioa?

Bai, dokumentazio gehiena eman dezakegu, besteak beste, analisi/adostasun-ziurtagiriak;Aseguruak;Jatorria eta esportazio-agiriak eskatzen direnean.

Aurrekoa: 2019 Azken Diseinua Potentzia handiko Kanpoko IP65 Iragazgaitza Batean LED Eguzki Kaleko Lorategiko Argia Eguzki Panel Produktuarekin


Apodakan dago landa eremuko etxe hau, Goiko Auzoan, Beheko Auzorako bidean. Herri arkitekturaren adibide ona da, eta zurez eta adreiluz eginiko bilbea ere erabiltzen du. Eraikinak hiru alde bakartu ditu, eta iparraldera ematen duen aldea beste eraikin bati erantsita dago; ezaugarri hori ez da oso ohikoa herrian.

Oinplano angeluzuzeneko eraikina da, eta beheko solairua, lehenengoa eta ganbara ditu. Isuri bikoa da estalkia, eta teilatu gailurra alde nagusiari buruz perpendikularra da. Hormak, gehienbat, manposteriaz eginda daude, eta karea eta lasto-buztina ere baditu. Zenbait markotan harri bloke handiak ageri dira, nahiko zabar landuak.

Alde nagusia hegoaldera begira dago, eta hiru ardatz ditu. Bi sarbide ditu alboetan: ezkerrekoak zirkuluerdiko arkua du, hornitua (hori da etxerako sarbidea), eta eskuinekoa dintelduna da (ukuiluko atea da).

Solairu nagusian hiru leiho xume daude, eta eskuinean dagoenak soilik du harrizko markoa. Ganbararen eta gainerako solairuen bereizketa egiteko, adreiluz eginiko erlaitza dauka; buztin-lastoz betetako bilbea ageri da ganbaran eta, horren apaingarri, erlaitz horizontal bat, lehengoaren antzekoa. Bi bao ere ikusten dira, ganbara haizeberritzeko; bata karratua da, eta besteak zirkuluerdiko arkua du. Beste bat ere bazeukan, ezkerrean, baina gaur egun itsututa dago hori. Teilatu hegalean ageri diren habe buruak zizelkatu gabe daude.

Eskuineko aldean ogi labe xume bat dauka, interes berezirik gabea (ugari dira antzeko labeak inguru horretako arkitekturan). Ezkerreko aldean eraikin batzuk ditu, eta etxola da gauzarik deigarriena (etxeak lehen ez zeuzkan eraikin horiek).


EAJ-PNV Gipuzkoako Batzar Nagusiak: EAJ-PNV-K SALATU DU, KRISIALDIA LARRIAGOA DELA ETA MARTIN GARITANO EZ DELA EZER EGITEN ARI EGOERARI AURRE EGITEKO

11 de abril de 2013

EAJ-PNV-K SALATU DU, KRISIALDIA LARRIAGOA DELA ETA MARTIN GARITANO EZ DELA EZER EGITEN ARI EGOERARI AURRE EGITEKO

Jeltzaleen batzarkide taldearen bozeramaile Markel Olanok honakoa azpimarratu du: “Gipuzkoan bi datu oso larri argitaratu dira azkeneko egunetan, hain zuzen ere, 50.000 langabetu baino gehiago daudela eta industria jarduerak nabarmen behera egin duela. Datu horiek, argi uzten dute Bilduren lidergo eta gaitasun eza erakundeetan”.

EAJ-PNV batzarkide taldearen bozeramaile Markel Olano eta Beasaingo EAJ-PNVren udal taldearen bozeramaile Aitor Aldasoro CAF enpresan egon dira gaur goizean eta bertako arduradunekin bilera egin dute. Gogoan izan EAJ-PNV Ekonomia Sustatzeko Foru Araua egiteko hainbat bilera egiten ari dela ekonomiaren zein gizartearen eragileekin.

Hona hemen, bileraren ondoren, EAJ-PNV batzarkide taldearen bozeramaile Markel Olanoren hitzak: “Krisia ez da egoeraren araberakoa. Hau da, enpresak krisiari egokitu behar zaizkio”.

Ildo beretik, Olanok segidakoa azpimarratu du: “Gipuzkoan bi datu oso larri argitaratu dira azkeneko egunetan, hain zuzen ere, 50.000 langabetu baino gehiago daudela eta industria jarduerak nabarmen behera egin duela, zehazki, %9,9. Horrenbestez, Gipuzkoaren errealitatea okerragoa da, baldin eta Euskal Autonomia Erkidegoaren beste lurraldeekiko konparazioa egiten badugu eta kontuan hartzen badugu, lurralde horiek krisiari aurre egiteko ekimenak egin dituztela eta ekonomiaren garapena sustatu dutela”.

Era berean, jeltzaleen batzarkide taldearen bozeramailea kezkatuta dago, Gipuzkoako ordezkaririk garrantzitsuenak, alegia, Martin Garitano diputatu nagusiak, ez duelako ezer egin, nahiz eta krisialdiak okerrera egin duen. Horren harira, Markel Olanok salatu du, Garitanok ez duela egin ez planik, ez ekimenik krisiari aurre egiteko, langile zein enpresei laguntzeko edota Gipuzkoako ekonomia-jarduera sustatzeko. Olanoren ustez, inoiz ez da horrelakorik gertatu eta argi uzten du Bilduk ez duela erakundeetan lidergorik ez kudeaketarako gaitasunik, legealdiaren erdia igarotzear dagoenean.

Halaber, Olanok azpimarratu du, Goierri eskualdeko enpresen garrantzia segidakoa azaldu du: “Enpresetako ordezkariek eskatu digute, I+G+B sustatzearen eta enpresesak nazioartera irtetzearen alde egiteko eta enpresak laguntzeko zein produktuen merkaturatzea hobetzeko finantziazioa lortzeko”.

Gainera, EAJ-PNVren bozeramailearen iritziz, ezinbestekoa da arlo publikoaren eta pribatuaren arteko elkarlana, eta honakoa esan du: “Oso garrantzitsua da, ekonomia sustatzeko neurriak lehenbailehen hartzea. Ezin dugu industria baztertu, izan ere ekonomiaren eragile nagusia da, eta Goierrin ere horren jabe dira”.

Azkenik, Olanok gogoratu du, Bilduk ez duela krisiaren aurkako planik egin nahi eta, beraz, jeltzaleek erabaki dutela Ekonomia Sustatzeko Foru Araua egitea, Foru Aldundia krisiari aurre egiteko plana egitera behartzeko. Gainera, EAJ-PNVren bozeramailearen ustez, EAJ-PNVk proposatutako foru araua da oposizio eraginkorra eta konstruktiboaren adibide garbia eta, gainera, Gipuzkoako gizarte- zein ekonomia-etorkizuna bideratzeko balioko du.

Enviar por correo electrónicoEscribe un blogCompartir con TwitterCompartir con FacebookCompartir en Pinterest


Otegi: “Subiranismoak, bat eginda, 2 milioi botoetara iritsi eta 30 diputatu inguru lortu behar ditu”

| 2019-11-08

Estatuko alderdi subiranistek Llotja de Marren sinaturiko akordioa “78ko erregimenarekiko haustura demokratikoa bermatzen duen gutxieneko programa” dela azpimarratu du EH Bilduko koordinatzaile nagusiak Errenterian.

Bideguren: “Hemengo alderdiei emandako botoek bakarrik defenditzen dituzte euskal herritarren interesak”

| 2019-11-07

Senataria EH Bilduko alkate eta zinegotziekin batzartu da Bilbon eta “Estatu espainolaren asmo birzentralizatzailea ase ezina” salatu du. “EH Bilduren botoa da Estatutik datozen erasoen aurrean euskal herritarrak babesten dituena”.

Oskar Matute: “Subiranistak gara presidenteak jarri eta kentzen ditugunok”

| 2019-11-07

Bizkaiko zerrendaburuaren esanetan, “PSOEk Franco desobiratu du eta orain Aznar berpiztu nahi du, Sanchezek eskuina programa politikoa erosi baitu, webguneak ixteko turkiar erako dekretuarekin erakutsi duenez”.

Otegi: “Sanchezen turkiar erako dekretazoari botoekin erantzuteko aukera izango dute euskal gazteek igandean”

| 2019-11-06

Hauteskundeak Estatu espainoletik datozen injustiziei, Altsasukoa kasu, aurre egiteko baliatzeko eskatu die EH Bilduko koordinatzaile nagusiak UPNAn bildutako gazteei, “etxean geratzen den boto bakoitza eskuinera baitoa”.


Deustuko Unibertsitateak sistema bat garatu du irakasgai bakoitzean ateratako behin-behineko notak sakelako telefonora mezu baten bidez bidaltzeko.

2005eko ekainak 09

Beste batzuk

Zerbitzua martxan dago honako fakultate eta eskoletan: ESIDE, La Comercial, FIHEZ, Filosofia eta Letrak, Soziologia eta Politika Zientziak, Turismoa eta Zuzendaritzako Idazkaritza (Bilbon); eta ESTE, Gizarte Lana, Giza Zientziak eta Turismoa (Donostian). Egunean zehar hirutan bidaltzen dira mezuak sakelako telefonora eta mezu bakoitzean behin-behineko nota bat baino gehiago egon daiteke pilatuta. Mezu horiek jaso ahal izateko sakelako telefono zenbakia eguneratu behar da ikasleen estranetean (https://estudiantes.deusto.es), Informazio pertsonala - telefonoa sms-ak bidaltzeko dioen atalean. Behin-behineko notak web-aren bidez ere kontsulta daitezke ikasleen estranetean, Azterketetako emaitzak atalean. Ikasleek abisu bat jasotzen dute posta elektronikoko kontuan estranetean kalifikazioak argitaratzen diren unean.

Sakelako telefonoko mezuak automatikoki jasotzeko sistemaz eta estranetaz gain, edozein unetan kontsulta daitezke, sakelako telefonoko mezu batez bidez, ateratako kalifikazio guztiak, behin-behinekoak zein behin betikoak. Kontsulta hauek egiteko era bi daude eta bietan erabiltzen da ikasleek estranetera sartzeko erabiltzen dituzten erabiltzaile-izena eta pasahitza.

Lehenengo metodoa erabiliz zera bidali behar da: "UDNOTAS erabiltzaile-izena pasahitza" (ez ahaztu hitzen arteko tarteak uztea). Mezu hau 609 422 082 zenbakira bidali behar da. Modalitate honek operadore guztietako sakelakoetarako balio du eta 15 zentimo gehi BEZ balio du. Bigarren modalitateak Telefónica Móviles-en terminaletarako baino ez du balio. "UDNOTAS erabiltzaile-izena pasahitza" bidali behar da 808 zenbakira eta 30 zentimo gehi BEZ balio du.

Azterketak berrikustea

Berrikuntza moduan, ikasleen estranetak aukera ematen du azterketa deialdi honetatik aurrera ikasleak matrikulatuta dauden irakasgaietako azterketak berrikusteko data kontsultatzeko. Aukera honek osatu egiten du ikasleek estranetaren bidez jaso dezaketen informazioa. Orain arte honakoak ikusi ahal izan dituzte ikasleek estranetean: ikaslearen datu pertsonalak, zein irakasgaitan dagoen matrikulatuta, irakasgaiei buruzko informazio osagarria jasotzeko beste orri batzuetara jo ahal izatea; kredituen plantilla -matrikulatuak eta gaindituak-; bestelako eskakizun batzuk -hizkuntzak, kreditazioak...-; proba orokorrerako izena ematea, azterketa deialdiak eta datak; ateratako kalifikazioak -behin-behinekoak eta behin betikoak-; dokumentu interesgarriak; Unibertsitateko sailei buruzko informazioa; posta elektronikoko kontura sartzea webmailaren bidez (https://webmail.deusto.es), estranetean sartzeko eta posta jasotzeko pasahitza aldatzea...

Antzerako berriak

2023ko ekainak 15 - Bilboko Campusa

Deusto acoge la 11ª Conferencia IIPA "Presencia e Implicación: Dimensiones Curativas de la Psicoterapia"


Estrategikoa da operazioa sektorearentzat, estatuko iparraldeko kable bidezko operadoreak bateratzeko urrats erabakigarria.

Talde berriak bere horretan eutsiko die Euskaltelen eta R-ren tokiko izaerei, hau da, bakoitzak bere marka, egitura eta kudeaketa-taldeak izango ditu aurrerantzean ere.

Bost milioi laguneko merkatuan jardungo da taldea; bezeroak, berriz, 715.000 ditu; diru-sarrerak, 570 milioi euro, eta EBITDA, 265 milioi.

Onartu eta berretsi egin dute Euskalteleko akziodunek telekomunikazioen euskal operadoreak R Cable erostea, eta botere osoa eman diote bere Administrazio Kontseiluari bi konpainien bategite hori gauza dezan.

Funtsezko aktiboa da R Cableren erosketa Euskaltelentzat, lanean diharduen estatuko iparraldeko ingurune geografikoetan eskaintza bateratuetan operadore nagusia izango baita. Beste hau ere erabaki du Akziodunen Ohiz kanpoko Batzar Orokorrak: Sozietateko Administrazio Kontseiluari behar bezainbat eskumen ematea bategite-operazioa aurrera eraman dezan.

Gaur goizean egin du Euskaltelek Akziodunen Ohiz kanpoko lehenbiziko Batzar Orokorra, Bizkaiko Zientzia eta Teknologia Parkean. Euskalteleko lehendakaria (Alberto García Erauzkin), zuzendari nagusia (Fernando Ojeda) eta idazkari nagusia eta kontseiluko idazkaria (Francisco Javier Allende) izan dira Batzarraren buru. Administrazio Kontseiluko kideak ere izan dira ekitaldian.

Konpainiak azken urtean izan dituen gertakari aipagarrienen laburpena egin du Alberto García Erauzkinek bere hitzaldian. “Urte historikoa izan du aurtengoa Euskaltelek. Hogei urte bete ditugu euskal merkatuan lanean, eta, denbora-tarte ezin laburragoan (zortzi hilabete), arrakastaz atera gara burtsara; gaur, berriz, batzar orokorra ari gara egiten, Euskaltelek bere historia osoan inoiz egin duen operazio handienarentzat akziodunen babesa eskatzeko (R Cable erosteko, alegia), etorkizuneko Euskaltelen giltzarrietako bat izango baita”.

Euskalteleko lehendakariaren iritzian “garrantzi berezia du operazio horrek bi konpainientzat, eta eginkizun estrategiko berezia, funtsezko pausoa baita estatuko iparraldeko kable bidezko operadoreek bat egin dezaten. Horri esker, are indartsuagoa eta eraginkorragoa izango da konpainia berria, are handiagoa izango du hazteko gaitasuna, eta sinergia partekatuak izango ditu. Hartara, handiagoa izango da talde berria, eta posizio hobea izango du merkatuan; aldi berean, bakoitzak bere merkatuan duen indarrari eutsi egingo dio, sustrai sendoak baitituzte biek ere Euskadin eta Galizian”.

Beste hau ere azpimarratu du: “Gaur jaio da estatuko iparraldeko telekomunikazio-talderik nagusiena. Euskaltelen eta R Cableren bategitea gauzatzeko pausoak ematen hasi gara. Lider gara bi enpresok geure merkatuetan; orain, berriz, gure indarrak batuz, iparraldeko erreferentziazko operadorea sortu dugu, estatuko laugarren operadorea, zeinak bost milioi biztanleko merkatu batean egingo duen lan, etxeko eta enpresetako 715.000 bezerori zerbitzu emanez; diru-sarrera, berriz, 570 milioi eurokoa du, eta EBITDA, 265 milioikoa”.

Azkenik, bereziki azpimarratu du García Erauzkinek “gure konpromisoa: bi konpainien tokiko izaerari eutsi egingo diogu; bi markek, egitura propioek eta kudeaketa-taldeek bere horretan jarraituko dute, horiek baitira, gure ustean, Euskaltelen eta R Cableren arrakastaren gakoak, Euskadin eta Galizian, hurrenez hurren”.

R Cableren kapitalaren % 100aren erosketa

Euskalteleko akziodunek R Cable erosteko baimena eman dute, Ohiz kanpoko Batzar Orokorrean, Administrazio Kontseiluak aurreikusitako baldintzei jarraikiz. Honenbestez, honela egingo da erosketa: Abancaren jabe den R-ren kapital sozialaren akzioen % 30 eta Rede Brigantiumen (CVC) % 70 eskuratuz. Berekin dakar baimen horrek lehendik dagoen banku bidezko finantziazio-lerroa handitzekoa ere, bai eta zor instituzionala kontratatzekoa eta akzio berriak jaulkitzekoa ere. Administrazio Kontseiluaren txostenak aipatzen ditu aukera horiek guztiak.

R Cableren kapitalaren % 100 erosteko operazioaren xehetasunak jorratu dira Akziodunen Ohiz kanpoko Batzar Orokorrean.

Eragiketaren behin betiko prezioa 1.190 milioi euro izan da, R Cablek 2015eko irailaren 30ean zuen 300 bat milioiko zorra ere barne zela, zeina birfinantzatu egingo baitu Euskaltelek, eta eskudirutan ordaintzeko 890 milioi euroko zenbateko garbia.

Kontraprestazio hori honela finantzatuko du Euskaltelek: gaur egun dituen banku bidezko finantziazio-lerroak 600 milioi handituz; 300 milioi euroko zor instituzionalaren tarte bat kontratatuz, eta akzio gehiago jaulkiz (255 milioi euro), Sozietateko kutxaren aldea estaliz (35 milioi euro).

Hain zuzen ere, atzo sindikatu zuten estatuko eta nazioarteko funts instituzionalek, merkatuari eskainitako baldintza berekin, 300 milioi euroko zor instituzionala, lau erakunderen bermearekin. Finantza-erakunde aseguratzaileek harpidetza-eskaintzak jaso dituzte inbertitzaile instituzionalengandik, eta eskainitako tartearen bikoitza baino askoz handiagoa izan da eskariaren batura.

Tarte horren sindikazioa da R Cableren erosketa finantzatzeko eta konpainia horren zorra birfinantzatzeko kanpoko finantziazio-prozesuaren azken fasea, guztira, 900 milioi euro kostatu da.

Kapitala 255 milioi euroan handitzeko baimena

Ildo horretan, Euskaltelen Batzar Nagusiak baimena eman dio Administrazio Kontseiluari kapitala 255 milioi euro handitzeko, beti ere Euskaltelek burtsan kotizatzen hasitakoan bere gain hartu dituen konpromisoak beteta. Horri esker, aukera izango du R Cable sozietatearen negozioaren erosketa finantzatzeko. Baimen horren bidez, Administrazio Kontseiluak ahalmena du ez onartzeko, osorik edo partzialki, akzionisten lehentasunezko izenpetze-eskubidea, kapitalaren % 20ko muga jarrita, Euskaltelen Estatu Sozialen 13. artikuluaren arabera.

Zehazki, eta akzio berriak jaulki ahal izateko, Euskaltelek aseguru-kontratu bat izenpetu du (“standby underwriting agreement”) Citigroup Global Markets Limited eta UBS Limited enpresekin 255 milioi euroko zenbatekoagatik, tankera horretan ohikoak diren baldintzetan.

Bestalde, Abancak Euskalteli adierazi dio kapital-handitze horretan Euskaltelek jaulkitako akzio berrien kopuru jakin bat erosiko duela, 80.690.000 euroko baliokoak gutxienez, merkatuko baldintzen arabera ezarriko den jaulkipen-prezioan. Halaber, Abancak konpromisoa hartu du ez transmititzeko erosten dituen akzioak, Euskaltel 2015eko uztailean burtsara irtetean Kutxabank SAk bere gain hartu zituen termino beretan eta epe berean (Euskaltelen erreferentziako akzioduna da Kutxabank, SA). Euskaltelen akziodunek, gaur goizean egin duten ohiz kanpoko batzarrean, aldeko oniritzia eman dutenez, transakzioa behin betikoa izan dadin Merkatuen eta Lehiaren Batzorde Nazionalak onetsi behar du eragiketa.

Erroak eta egonkortasuna

Elkartearen Administrazio Kontseiluaren ustez, R erosteko eragiketak eragin estrategikoa izango du telekomunikazioen sektorean, funtsezko urrats bat baita Estatuaren iparraldeko operadoreak sendo daitezen. Horiek horrela, Euskaltelen eta R-ren tokiko izaerari eustea adostu dute.

R-ren negozioa eskuratuta, Elkarteak telekomunikazioen sektorean dituen posizionamendua eta egonkortasuna sendotuko ditu. Beraz, Euskaltel eta R Cable konbinatuta, zera lortu da: sinergiak sortzea, sarbide hobea, produktuak, zerbitzuak eta edukiak negoziatzeko gaitasuna handiagoa, sistemak eta teknologiak abian jartzea, hornitzaileekiko kontratu-harremanak hobetzea edo hazkunde-estrategiak harmonizatzea.

Eragiketa horri esker, Elkarteak indar, eragikortasun eta gaitasun handiagoa izango du hazteko eta merkatu gogorrean erreferentziako operadore gisa lehiatzeko Estatuko iparraldean jarduten duen eremu geografikoetan. Horrez gain, Estatuko eta Europako merkatuetan ere garrantzia irabaziko du, Galizian eta EAEn dituen posizionamenduari eta konpromisoari eusten dien aldi berean.

Beste akordio batzuk

Akziodunen ohiz kanpoko batzordeak oniritzia eman dio Javier Fernández Alonso kontseilari ahaldun gisa eta Euskaltelen akziodun adierazgarri gisa izendatzeari, Financiera Alba SA korporazioak proposatuta. Azkenik, oniritzia eman zaio, orobat, KPMG Auditores firma Taldearen urteko kontuen ikuskatzaile izendatzeari, 2015, 2016 eta 2017ko ekitaldiei dagokienez. Taldea Euskaltelek eta menpeko elkarteek osatzen dute, R Cable erosi ondoren.


2014/04/30 Mandubizelaia trikuharriaMandubizelaia,Murumendi,trikuharriaItsaso, Gipuzkoa Utzi iruzkina

Murumendiko Estazio Megalitikoa izen bereko mendigunean dago, Illaun, Maramendi, Portamosegi, Antxintxurdi eta Kizkitza mendietan. Zazpi trikuharri eta hiru tumulu hartzen ditu barne.

Ondare-entitate hau, Gipuzkoako Lurralde Historikoan zehaztuta dauden beste hogeitazazpirekin batera, Kultura Ondasun gisa sailkatua dauka Eusko Jaurlaritzak, Monumentu Multzo izendapenaz (ekainaren 24ko 137/2003Dekretua).

Ondare Monumental hau badela jakitea ezinbestekoa da gure iraganeko ondarea ulertzeko eta hartaz gozatzeko, bai eta ondare hau behar bezala zaintzeko eta geroko belaunaldiei baldintzarik onenetan helarazten ahalegintzeko ere.

Gure herrian ezagutzen den bakarra da horietako bat: Mandubizelaiko trikuharria. Historiaurrearen lekukotza, Brontze Aroko Kristo aurreko II. milurteko hilerria.

Joxean Mujikaren (Geografia-Historia Fakultatea, EHU) zuzendaritzapean, hiru udatan (1998-2000) indusketa lanetan jardun zuen lantalde handi batek eta horren emaitza da jarraian doan ikerketa lanari buruzko dokumentazioa: kokapena, indusketa, egitura, aurkitutako gorpuzkinak, gezi puntak, zeramika, brontzezko puntzoia…

Ikus https://www.dropbox.com/s/tytk0c6lrhk9pro/Mandubizelaia%20ESTACION%20MEGAL%C3%8DTICA%20DE%20MURUMENDI.doc


… Donostialdeak eta Bilbok biltzen dituztela gizarte ekonomia klasikoko establezimendu gehienak (kooperatibak eta lan-sozietateak)?

GIZARTE EKONOMIA KLASIKOAREN ZIFRAK EAE infografiak adierazten duen bezala, establezimenduen kopuruak enpleguaren banaketaren eredu bera jarraitzen du (157. buletineko infografian). Donostialdeak eta Bilbok dute establezimendu kontzentrazio handiena, eta Gasteizek jarraitzen die (hiru eskualdeen artean 1.800 establezimendu daude, 3.200 guztira).

Deigarria da Debagoieneko establezimenduen kontzentrazio txikia (% 7), Ekonomia Sozial Klasikoaren enpleguaren %20 baino gehiago biltzen baitute. Izan ere, industria sektoreko enpresen batez besteko tamaina beharrezkoa da, eta industria enpresa gehienak eskualde horretan daude.

Ekonomia Sozial Klasikoko erakundeek fakturazioan egindako esportazioek salmenten nazioartekotze maila islatzen dute. Mapan ikus daitekeenez, esportazioak garrantzi handien duten eskualdeak Debagoiena (%58,6), Goierri (%55,4) eta Debabarrena (%50) dira.

Hirugarren mapari dagokionez, itxurazko produktibitatea erakusten du, hau da, Gizarte Ekonomia Klasikoko langileko Balio Erantsi Gordina. Mapak erakusten duenez, langile masa handiak biltzen ez dituzten eskualdeak dira itxurazko produktibitate handiena dutenak, eta baita industria sektoreak pisu handia duen lekuetan ere. Bestalde, zerbitzuen sektorea nabarmentzen den zonaldetan, txikiagoa da itxurazko produktibitatea.

Infografia hemen: GIZARTE EKONOMIA KLASIKOAREN ZIFRAK EAE

OVES-GEEBko Ekonomia Sozialaren Lurralde Txostenetik ateratako datuak dira.

Iturra: OVES-GEEB

« Eskuragarri dago “Langileek enpresen kapitalean parte hartzea. Parte hartzeko programa baten ezarpen praktikorako gida” publikazioa


Denon bizitzak erdigunean leloa hautatu du Euskal Herriko mugimendu feministak 2023ko martxoaren 8rako aldarrikapen gisa. Errenteriako Udalak lelo horretara batu nahi du guztion bizitzetan zaintzaren beharrezkotasuna azpimarratuz. Guztiok baitugu zainduak izateko beharra bizitzan zehar, eta guztioi egokitzen baitzaigu zaintzaile izatea ere. Pandemiak agerian utzi digu, hain juxtu, bizitza zaurgarria eta dependientea dela. Eta bizi-baldintza duin eta justuei eusteko, zaintzen esparruan politika feministak garatzea dagokigu Instituziooi.

Politika feminista horiek garatzeko, lehentasunezkoa da emakumeen lidergoak sustatzea, gobernantza feministaren eta lidergo partekatuaren eredu batetik abiatuta. Emakumeen parte-hartzea areagotzeko baldintzak sortzea ahalbidetuko duten politikak martxan jarriaz, ikuspegi formal edo arauemailetik harago joanaz.

Emakumeen parte-hartzearen alde lan egiteko, beharrezko da:

botere-espazioak partekatzea eta uztea eragozten dituzten erresistentziei eta inertziei aurre egitea. Horretarako, kristalezko sabaiak hautsi behar dira, espazio guztietan, aniztasun osoan eta ikuspegi intersekzionalarekin emakumeen presentzia bermatuko duten neurriak ezarriz.

zaintza-lanen banaketa erantzunkidean aurrera guztiz egitea, justizia-printzipioa delako eta emakumeen gainkargak herritartasun osoa egikaritzea mugatzen duelako.

zaintza eta bestelako lan feminizatuen sektore profesionala prekarizatuak balioestea, eta sektore horri gizarte-balioa aitortzea, bere baldintzak hobetuz.

emakumeek lidergoetan duten konfiantza, sinesgarritasuna eta eragina mugatzen duten estereotipo eta aurreiritziei aurre egitea.

emakumeen aurkako indarkeria-mota guztiak desagerraraztea, baita emakumeen aurkako indarkeria politikoa ere.

lidergoan jarduteko praktikak eta moduak deseraikitzea, besteak beste, menderatzean oinarritutako eredu androzentrikoak, zaintzaren denborak eta erantzukizuna kontuan hartu gabe, emakumeen eta boteretik baztertutako beste kolektibo batzuen talentua eta jakintzak mesprezatuz, eta talde-lana ez baloratuz.

emakumeen eta nesken eskubideak ikuspegi intersekzionala, berritua, erradikala eta eraldatzailea duen agenda feministaren erdigunean jartzea, emakume horiek boterean duten bazterketa sistematikoari aurre egiteko eta desberdintasun-arrakalak murrizteko.

Arrazoi horiek tarteko, egun honen testuinguruan, Errenteriako Udalak honako konpromisoak hartzen ditu:

1) Udalean ordezkaritza duten Alderdi politiko guztien eta Berdintasun Kontseiluaren adostasunez diseinatu den III. Berdintasun Plana garatzea, zeinak bost lan-ardatz zehazten dituen: gobernu ona, emakumeen ahalduntzea, zaintza-lanen ekonomia feminista, ekonomia eraldatzea eta indarkeriarik gabeko herria.

2) Indarkeria matxistaren biktimei arreta erreparatzailea eskaintze bidean urratsak ematen jarraitzea, Udalaren baliabide guztiak pertsona hauen mesedetara jarriaz, Emakumeen Etxea kasu.

3) Zaintza-lanak duintzeko politikak garatzea, etxeko langileei doako formazioa eskainiz edota Etxekolan zerbitzuaren bidez langile eta kontratatzaileak aholkatu eta bidelagunduz.

4) Errenteriako emakumeei ahalduntzeko programak eta ekimenak garatzeko espazioak eta baliabideak eskaintzen jarraitzea, Eskola Feministaren eskaintzan sakonduz eta Emakumeen Etxeko programazioa indartuz.

5) Errenteriako talde feminista eta emakume elkarteekin etengabeko komunikazioan jardutea, berdintasunaren aldeko eta indarkeria matxistaren aurkako tokiko politikak diseinatzeko eta ebaluatzeko, Berdintasunerako Aholku Kontseilua horretarako baliatuz.

6) Gizonen eta emakumeen arteko berdintasun-klausula sozialak gehitu, lan-arrakalak murrizteko, eta berdintasun-planak ezartzen laguntzea Udalak nolabaiteko kontratu-lotura duen enpresetan.

7) Estamentu publiko eta pribatu guztietan emakumeen ahalduntzea eta parte-hartzea sustatzen duten politikak indartzea, martxoaren 3ko 1/2022 Legean, Emakume eta Gizonen berdintasunerako legearen bigarren aldaketari buruzkoan, ezarritakoaren arabera.

Bukatzeko, Errenteriako Udalak herritar guztiei dei egiten die Mugimendu Feministak martxoaren 8an arratsaldeko 19:00etan Zumarditik abiatuta antolatu duen manifestazioan parte hartzera.


Anatomia ikasteko aplikazioa, hezurrak eta muskuluak eta gorputzeko atal desberdinen izenak jolastuz ikasteko aukera ematen duena.

Oinarrian giza anatomia duten 6 joko desberdin ditu eta erabiltzaileak hezur, muskulu, organo, aparatu eta abar izendatzen, ezagutzen eta kontzeptuekin erlazionatzen ikasiko du. Motibaziorako tresna izan daiteken puntu sistema ere badu, erantzuteko abiaduraren araberakoa.

Aplikazioak doaneko eta ordainpeko bertsioak ditu eta Android eta iOS sistema eragiletan erabili daiteke.

Teknologia

ALBISTEAK MUGIKORREAN

Debagoieneko albiste nabarmenenak eta azken ordukoak Whatsapp edo Telegram bidez jaso gura dituzu? Harpidetu zaitez doan!


Kronikakideen artean, ekintza eta produktu mordoa zozketatuko dira. Parte hartzeko: 'kronika.eus/zozketak/'.

Martxa hartu du dagoeneko, Kronikakide kanpainak. Horren bueltan, aste honetan ezagutu da bigarren zozketako irabazlearen izena: Ana Rodriguez. Lote potoloa irabazi zuen Anak, eta berarekin eraman zituen Goxoako ekoizleen produktuekin osatutako saskia, Tripontzi jatetxean bi lagunentzako otordua, EHZ musika jaialdirako hiru eguneko sarrera bikoitza, eta sagardo-kaxa bat.

Bide horretan, bihar jarriko da martxan bigarren zozketa potoloa Kronikakideen artean. Zehazki, hauexek izango dira irabazleak lortuko dituen sariak: Hernaniko igerileku irekirako lau sarrera, Hernani Bidaiak-eko maleta dotore bat, bi pertsonarentzako otordua Itxas Burun, eta Txindokiko Itzala abentura parkerako sarrera bikoitza.

Zozketatan sartzeko, beharrezkoa da Kronikakide edo Doberako bazkide izatea. Parte hartzeko, zoaz www.kronika.eus/zozketak/ estekara.

Kronikakide Arano Astigarraga Ereñotzu Goizueta Hernani

Kronika egunero, euskaraz eta doan jasotzen segi ahal izateko, Kronikakide gehiago behar dira, eta zer esanik ez, proiektu komunikatibo sendo eta profesional bat garatu nahi badugu.


FINANTZAZ HARATAGO: Ikuspuntu etiko eta bankuz kanpoko batetik abiatuz hezkuntza finantzarioa birpentsatuz.

Fiare, Economistas sin Fronteras, Elkarcredit, Oikocredit Euskadi, Setem Hego Haizea y Farapi.koop.Elkartea bezalako entitate ezberdinak, Donostian, finantza etikoen eta bankuez kanpoko finantzen gaineko heziketa sustatzeko helburua zuen prozesu bat garatu genuen. Finantza etikoak eta bankuez kanpoko finantzak sustatzen dituzten erakunde eta eragile ezberdinekin elkarlanean aritu gara, Ekonomia Sozial eta Eraldatzailearen esparruan Finantza Etiko eta altenatiboen hezkuntza Plan bat sustatzeko, produktu finantzarioen kontsumo ohiturak aldatzera, koordinazio sare berriak sortzera eta dauden baliabideen bisibilizaziora bideratutakoa.

Honetarako, prozesurako klabeak diren eragile, erakunde edo pertsona ezberdinak batu dituen espazioak sortu ditugu, irakasleak, guraso elkarteak … bai eta hegoaldeko entitateekin ere esperientzia trukaketa egiteko aukera izan dugu, Acaprodusca eta Acompañarekin, esparru honetan aurrera pausuak eta beraien bizipen pertsonaletatik ikasiz.

Material osagarria:

ARGITALPENAK (ikerketak, gidak, eskuorriak, etabar)

FINANTZAZ HARATAGO: REPENSANDO LA EDUCACIÓN FINANCIERA DESDE UNA PERSPECTIVA ÉTICA Y PARABANCARIA -GIDA-


Beti izan du erakarmena maiatzak. Aspaldiko kulturetan, kristau kulturen arras aurretik alegia, herenegungo maiatz-lehenak tradizio ikusgarria, sekulakoa, izan du Europako lurretan eta, batez ere, han Iparralde goiko lurraldeetan. Maiatz-lehen horrixe begira atera zuen Rambaut Vaqueirako kantariak bere abesti ezagunena, «Kalenda Maia» deritzana. Vaqueirako gazteluan jaio zen Rambaut hau, Proventza aldean. Zalduna izan zen eta juglare. 1180-1205. urte inguru horretan abestu omen zuen berak, eta gaztelu zein enparantzetan zabaldu.

«Kalenda Maia» deritzan poema hau luze doa, era guztietako gaiak ukitzen dituela, maitasun kontuak tartean. Hasieratik beretik, maiatz-lehenarekin lotua ageri da (itzulirik, honelatsu): «Maiatz-lehena, pago zarbatxoak, xoriñoen kantak, krabelin loreak: ezertxo ere ez dut gogoko, nire dama noblea...».

Zer ospatzen zuten data seinalatu honetan? Urtearen, eta egun luzeenaren gorabidean, uda partearen abiera. Naturaren baliabideen arabera bizi zirenez, eta hartara mugitzen, sasoi hauxe zuten neguko bizilekua utzi eta, sendi osoak batera, artalde eta aziendekin, larre bila joateko, harik eta larrazkenean neguko bizitokietara itzuliko ziren artean.

Horregatik, agur eta despedidetako garaia zen, batetik, sendien lokarriak estutzeko; eta, bestetik, naturaren edertasun zabalero neurrigabekoa ospatzeko, mendi eta muino kaskoetan su eder handiak piztuz... Guk San Joan gauez bezala, haiek apirilaren 30 gauean, egundoko sutzarrak pizten zituzten, inguruko bailara eta herriei berri argia seinalatuz. Zer ospatzeko? Hara hemen arrazoi bitxia: ama lurra, berritzen eta berpizten doana, hostoz eta margoz janzten, edertzen eta apaintzen, ezin dela etxe nahiz tenplu baten barruan ospatu, ezin dela, alegia, toki itxi estuan gurtu; librean behar duela; zenbat eta zabalagoan, solteagoan eta denen bistarago, orduan eta hobeto.

Noski, bizitokiz aldatze honek denak bazituen berekin hainbat alderdi: sendi eta familia batzuk elkartuago eta bizipen politikoak lazatzeko aukera zuten, batetik; baita ibilian-ibilian, trebeagoen agintaritza probatzeko aukera ere; eta, noski, nola ez, bizikidetza berrien aukerak, bikote berriak probatzekoak eta... baziren familiak, neguan honekin eta honela, eta uda luzeagoan, beste honekin eta hala, bizitzen zekitenak...


Xabier Etxeberria alkategaien mahai-inguruan moderatzailek lanak egin eta etxeratutakoan balantze hau egin zigun KARKARAren Hauteskundeen ale berezirako.

Ezjakina dena sarritan ausarta ere izaten da eta, KARKARAko lagunek eskatuta, Orioko Kultur Etxera hurbildu nintzen maiatzak 8an, bertako alkate izateko hautagaien debateko moderatzaile lanak egitera.

Politika arloko mahainguruetan inolako esperientziarik gabea, jakinmin puntu bat ere banuen egia esan, nolako giroa arnastuko ote zen horrelakoetan. Hautagaiek eragin zidaten lehen sentsazioa, baina, ezaguna egin zitzaidan: musikariek kontzertua baino lehen edota bertsolariek oholtzara igo aurretik izaten duten ilusio eta urduritasun nahasketa berbera nabari zitzaien lauri.

Mikrofono eta gainerako kontuak errepasatu eta, hasi aurretik, trago bat hartzera abiatu ginen backstageko itzaletara, Itzala tabernara. Pixkat zirikatu nituen, telebistan politika debateetan ematen diren ika-mika garratzik ez ote zuten errepikatuko galdetuz. Erantzuna laster: Gu ez gara politikariak. Herri mailakoa ez da politika kontua, kudeaketa baizik. Herrian sortzen diren arazoak gestionatzea alegia.

Futbolaren konparazioa etorri zitzaidan burura. Galaktikoak Sanchez, Casado edota Urkullu eta Otegi. Preferentekoak herri txikietako alkategai eta zinegotziak.

Azkenean partidua edota, nahiago baduzue, bertso-saioa hasteko unea iritsi zen. Alderdiekin adostutako galdera-sortan, aukeran inprobisazio gutxi eta bertso-paper gehiegi, kritikatxo hori egiten uzten badidazue. Baina ez da erraza hainbeste jenderen aurrean hitz egitea eta Xabier Letek kantatu zuen moduan: Norbaitek esango balu, hobe nukela juatia / neri berdin zait zuek hemen ta ni hor egotia.

Gainera, goraipatzekoa lau hautagaiek izan zuten jarrera. Bakoitza beretik, errespetuz aritu ziren, baita desadostasunak azaltzerakoan ere. Asertibitatea esaten omen zaio horri eta, barkatuko didazue hitz-joko eskasa, erabateko aziertoa izan zen nire ustetan. Are gehiago. Beste alderdietakoek ondo egin zutena onartzeko beldurrik ez zuten agertu ez batzuk ez besteek. Hautagai bat bere lehiakide handienari loreak botatzen ere entzun ahal izan genuen, eta guztien ahotan elkar-lanerako etengabeko deia, mahaien jiran gauzak eztabaidatzekoa. Kexu bat lauek baita ere: pena dela herritarrak udaleko kontuetan gehiago ez inplikatzea, interes falta hori, askotan sumatzen duten urruntasuna.

Bertara azaldu ziren oriotarrak - jendetza- ,kontrakoaren eredu izan ziren ordea: gai orokorragoak -ekologia, berdintasuna- zein eguneroko bizitza baldintzatzen duten kontu zehatzak -Bentako bidearen egoera, irisgarritasun arazoak- plazaratu zituzten eta hautagai denak zintzotasunez erantzun egokiak ematen ahalegindu ziren.

Bukaeran txaloak, izerdia, nekea baina baita herri bat herriago egiten duen zerbait bizi izan genuenaren irudipena ere.

Jendeaz agurtu eta oinez zubia pasa eta alboko herrira nindoalarik, bizitakoaren errepasoa egin nuen, alkategaiengandik jaso ahal izan nituen sentipenak zerrendatuz. Ilusioa, elkarrenganako errespetua, herritarrekiko gertutasuna, arazoei erantzun egokia emateko ahalegina...

Aiara iritsi nintzenerako, debatearen hasierako tragoan eman zidaten erantzuna izan zela gaueko gezur bakarra erabaki nuen. Galaktiko horiena ez dakit zer izango den baina politika, bene-benetako politika, herrietakoa hauxe da.

Iritzia Aia Orio

KARKARAk zu bezalako irakurleen babesa behar du aurrera egiteko. Orain arte bezala, kalitatezko eduki libreak eskaini nahi dizkizugu. Euskaraz informatzea da gure eginkizuna, eta zure eskubidea. Izan zaitez KARKARAko laguntzaile, urtean 40 euro besterik ez dira!


Ibilaldiaren baitan kokatzen den kultur adierazpen honek kate erraldoia osatu nahi du. Hain juxtu, Betiko ikastolaren eta Ander Deuna ikastolaren artean dauden 8,5 kilomentroak irrintzi deiadarrez eta norberaren emozioen adierazpenez osatutako kate erraldoia osatu nahi dute aurtengo Ibilaldiaren antolatzaileek.

Kultur proposamen honekin, Ibilaldia antolatzen duten ikastola bietako (Ander Deuna eta Betiko) komunitatea osatzen duten eta ikastola beretzat sentitzen duen orok (guraso, ikasle ohi, langile, herritar…) parte hartzeko gonbitea izan nahi du.

Parte hartu nahi dutenek 3 pertsonez osatutako taldeak egin behar dituzte: irrintzilaria, emozioen mezularia eta irudi grabatzailea izango direnak. Gainera, “Irrintzi deiadarra” burutu baino lehenago formazio saio batetan hartu beharko dute parte (talde bakoitzeko irrintzilaria), maiatzaren 13an, ostegunarekin.

Irrintzilariaren eginkizuna izenak dioen eginkizuna edukiko du. Emozioen mezulariak berak ulertzen duen moduan adieraziko du sentimendu edo emozio hori (paper batean, gorputzaren adierazpen baten bitartez, soinu tresnaren edo objektu baten bidez…), eta irudi grabatzailea bakoitzaren mugikorrarekin egindako bideoa, argazki edo dena delakoa egin eta bidaltzeaz arduratuko da.

Edozelan ere, izena ematen dutenei zehaztapenak bidaliko dizkiete ekimenaren antolatzaileek. Izen-ematea maiatzaren 12a baino lehen egin behar da.


Bozgorailu adimendun bat garatzen ari dira Talaios, Skura eta Elhuyar, elkarlanean. Bozgorailuari ahots neutro bat ematea da asmoa, emakume eta gizonen ahotsak sor ditzaketen estereotipoak saihesteko.

Adimen artifizialaren olatua gizarte-esparru orotara ari da iristen, eta, eraldaketa digitala bizkortzeko ezinbesteko teknologia-multzoa bilakatu arren, aho biko ezpata izan daiteke. Norabide egokia emanez gero, gure gizartearen muinean dauden egiturazko arazoak eta arrakalak konponbidean jartzeko potentzialitate handia duela sinetsita gaude; baina, era berean, desberdintasunak eta estereotipoak are gehiago handitzeko arriskuak ez dira gutxi, adibidez, emakume eta gizonen artekoak.

UNESCOk 2020an argitaratutako txostenak [1] argi azaltzen du zein diren erronkak, mehatxuak eta baita aukerak ere adimen artifizialaren eta emakume eta gizonen arteko berdintasunaren eremuan. Elhuyarren bi lan-eremuak jorratzen ditugu, eta urteak dira bi ildoak uztartzen hasi ginela. Asko dugu egiteko oraindik, baina bide bat egiten hasiak gara dagoeneko.

Testu-meatzaritza emakumeen presentzia neurtzeko

Bide horretan, esaterako, emakumeen presentzia neurtzeko, testuen meatzaritzarekin lotutako teknikak erabili ditugu zenbait hedabidetan (Saralegi, 2019) [2], eta hainbat proiektu jarri ditugu martxan Behategiarekin, Berriarekin eta Emakunderekin, hedabideetan argitaratutako testuetan emakumeen presentzia kuantifikatzeko eta neurtzeko, adimen artifizialeko teknikak erabiliz. Etorkizunera begira, emakume eta gizonen presentzia kualitatiboa neurtzeko urratsak ere eman nahi ditugu. Besteak beste, emakume eta gizonei esleitzen zaizkien rolak (aditua, herritar soila, agintaria edo biktima, esaterako) identifikatzeko teknikak lantzeko asmoa dugu.

Martxan dugun GEPSA (Gizarte Erronkei erantzun eta Politika Eraginkorrak diseinatzeko prentsaren azterketa Semantikoan oinarritutako tresna Adimenduna) proiektuan, berriz, hedabide digitaletan eta sare sozialetan genero-berdintasunarekin lotutako narratiba digitalak aztertzea da asmoa, politika publikoak hobetu ahal izateko.

Hizkera sexista ekiditea

Oro har, badirudi adimen artifizialari esker hainbat erronka gainditu ahal izango ditugula. Eta erraza dirudi gainera: ze sinplea den testu bat mugikorrarekin automatikoki itzultzea; gainera, itzulpena ulertu egiten da! Horrelako tresnekin, badirudi gurpila berrasmatu dela, baina ez da hala: gizartea eta teknologia eraldatzearekin batera, hizkuntza ere eraldatzen ari baita.

Hilabete gutxiko kontua da itzultzaile neuronalaren booma gertatu dela; lehen erabili nahi ez genuen tresna gure eguneroko lan-tresna bihurtu da, eta euskaraz ere primeran moldatzen da gaur egun. Tresna primerakoa da, zalantzarik gabe, eta aurrerapauso teknologikoa itzela izan da, baina ezin dugu ahaztu testu-masa erraldoietatik ikasitako tresnak direla itzultzaile neuronalak, hau da, aurrez idatzitako testuetan dagoenetik ikasten dutela.

Teknologiaren garapena azkar badoa, zer esanik ez gizartearena eta komunikatzeko dugun moduarena. Itzultzaile neuronalek orain dela urte batzuetako testu asko dituzte euren neuronetan, eta hortik sortzen dira itzulpen berriak. Horrek garai bateko idazteko era ekartzen du gaur egungo euskarrietara, eta ez da hizkuntzalaria izan behar genero-estereotipoekin eta maskulino generikoarekin lotutako arazoak sortzen dituela ikusteko, zehazki, genero markatua duten hizkuntzetan. Ohikoa da, esaterako, lanbideekin lotutako testuetan, euskaratik gaztelaniara itzulpena egitean, medikuak gizonezko gisa itzultzea eta erizainak emakumezko gisa; informatikariak eta ingeniariak ere, gehienetan, gizonezkotzat hartzen ditu itzultzaileak.

Egunkari bateko albisteetatik adimen artifizial bidez erauzitako pertsonen komunitateen grafoa. Gizonezkoak berdez eta emakumezkoak laranjaz. Nodoen arteko distantziak erlazio-maila adierazten du. Irudia: Saralegi, X. (2019) [2].

Elhuyarren dagoeneko hasi gara automatikoki sortzen diren testu horietan nola eragin aztertzen; esaterako, ikasteko erabilitako testuan genero-estereotipoak dauden kasurako, nolabait, eragiten. Izan ere, gakoa da teknologia hauetan aspektu horiek ere zaintzea, etorkizuneko hizkuntzan eragiteko. Erantzukizuna partekatua da: teknologia bera prestatu behar dugu genero-desberdintasunetik aldentzeko, eta erabiltzaileak ere adi egon behar du, automatikoki sortutako testua modu kritikoan irakurri eta beharrezko egokitzapenak egiteko.

Hizkuntza-baliabideak eta idazketarako laguntza-tresnak

Idazkera zaintzea norbanako bakoitzaren esku dagoenez, horretarako baliabideak eta tresnak eskaini behar dira, eta horretan dihardu Elhuyarrek urte luzez. Adibide gisa, Elhuyar hiztegien webgunean (https://hiztegiak.elhuyar.eus) egindako lanketa dago: hiztegiko adibideetatik lexiko baztertzailea eta sexismoa ekiditeko lana egin da; tartean, lanbide edo kirol-jarduera estereotipatuekin lotutakoa. Esaterako, «piloto» gaztelaniazko sarreraren adibidea aldatu dugu: la piloto esperó las órdenes de la capitana: pilotua kapitainaren aginduen zain egon zen.

Xuxen zuzentzaile ortografiko eta gramatikalarekin (https://xuxen.eus) ere antzeko lana egin dugu, eta estereotipatutako lanbideak eta genero-ikuspegitik desegokiak diren egiturak detektatzen ditu orain; haien ordezkoak ere proposatzen ditu. Esaterako, «legegizon» hitza erabiltzen badugu, Xuxenen azken bertsioak desegokia izan daitekeela jakinaraziko digu; izan ere, gizonezko legelari bati buruz ari bagara, egokia izan daiteke, baina, bestela, «legelari» hitza erabiltzea hobesten da.

Gizarteari eskaintzen dizkiogun baliabideekin jarraituz, argitaratu berri den Feminismoa eta Berdintasuna hiztegia dago; proiektu horretan ere parte hartu du Elhuyarrek, eta, besteak beste, emakume eta gizonen arteko berdintasuna sustatzea eta alor horretako terminologia bateratzea du helburu.

Hizketa-teknologietan egiten hasi garen bidea: ahots neutroak

Hizketaren sintesian ere sare neuronalekin ari gara lanean. Eta lantzen ari garen ildo garrantzitsuetako bat da ahotsaren eskema binariotik ihes egitea. Hizketa-sistema neutroak garatu nahi ditugu, emakume eta gizonen ahotsak sor ditzaketen estereotipoak saihesteko. Esaterako, ahots horiek erabiliko ditugu bozgoragailu adimendunetan eta hizketaren sintesia erabiltzen duten bestelako gailuetan. Saniye Gülser Corat-ek, UNESCOko genero-berdintasunerako zuzendariak, argi azaldu zuen elkarrizketa batean [3]: “Sirik eta Alexak ez lukete generorik izan behar“. Elhuyarrek martxan duen euskarazko bozgorailu adimenduna garatzeko (Mycroft.EUS), ahots neutroak edo/eta ez-estereotipatuak erabiltzeko saiakera egingo dugu.

Ez dira gutxi esku artean ditugun erronkak, adimen artifizialaren garapenarekin batera landu beharrekoak. Bide horretan dagoeneko eman ditugu lehen urratsak, eta horretan jarraituko dugu Elhuyarren, adimen artifizialaren potentzialitatea baliatzen eta gizarte berdinzaleagoa lortzeko lan egiten.

Bibliografia

[1] UNESCO, (2020). Artificial intelligence and gender equality: key findings of UNESCO’s Global Dialogue. https://unesdoc.unesco.org/ark:/48223/pf0000374174

[2] Saralegi, X. (2019): “Euskal Herriko prentsa digitalean emakumezkoek zenbateko presentzia duten kuantifikatzen testuen meatzaritza baliatuta”, Euskal Hedabideen Urtekaria 2018, 95-108 or., <http://behategia.eus/wp-content/uploads/2019/05/urtekaria2018web.pdf>


Bioaniztasuna eta bertako barietate autoktonoen zaintzak, gero eta garrantzi haundiagoa du gizartearentzat, beraz, honen bitartez zabaldu nahi dugu lehen sektoretik gure berezko barietateak zaindu eta bermatzeko egiten den lana, hain zuzen ere, NEIKEReko Germoplasmaren bankuaren bitartez.

Neiker-Tecnalia, Euskal Nekazaritza-Ikerketa eta garapen institutua, azken urteetan bertoko barietate inguruan bi lerrotan dabil lanean. 1) Batetik, Germoplasma bankuetan haziak kontserbatzen dira, bertoko baliabide fitogenetikoak galdu ez daitezen. Bestalde baserriko tradizioak gugaino ekarritako barietateak mantenduz, potentzial genetikoa gordeko dugu. 2) Bestetik, nekazaritza ekologikoa erabiliz, entsallu agronomiko batzuk egiten dira, gariaren ekoizpen eta kalitate potentziala aztertzeko asmoz.

1) 5 germoplasma kolekzio mantendu dira, sarrera hauek, morfologikoki behintzat karakterizatuak izan direlarik: 107 arto sarrera, morfologikoki ezberdiank diren 94 tomate, 7 barietate ezberdinei dagokien 42 piper eta hiru barietate motatako indaba arruntaren 128 sarrera. Germoplasma banku bat ere bada, NEIKERek lortutako 500 kultibare primitibodun patata barietate baino gehiagorekin, baita jatorri ezberdineko bertoko barietateekin, zeinetatik batzuk desagertzeko arriskuan dauden.

2) Ekoizpen ekologikoa erabiliz entsallu agronomikoak burutu dira. Helburua, euskal erkide autonomoko bertoko gari bigunen barietateen ekoizpen eta kalitate potentziala aztertzea. Barietate hauek, INIAko Baliabide Fitogenetikoen Zentruan berreskuratu ziren, guztira 23 karakterizatuz. Emaitzek adierazten dute, agronomikoki eta ekoizpen aldetik, portaera nabarmen ezberdina dutela. Egun, aukeratutako barietateak, Araba bertoko nekazariek landatu dituzte. Era honetara, bertoko germoplasma berriz sartuko da, baita transferentzia sustatuz. Germoplasma hau, Euskal erkide autonomoko gari ekologikoaren ekoizpenera bikain egokitzen da.

+ info

Germoplasma bankua

Conservación, caracterización morfológica y evaluzación de calidad de variedades locales bajo producción ecológica, Neiker Tecnalia (gazteleraz)